pythainlp/thai-wiki-dataset-v4 huggingface dataset:
เถียน มี มี่ 3650 วันรักเธอคนเดียว

เถียน มี มี่ 3650 วันรักเธอคนเดียว  เป็นภาพยนตร์ฮ่องกงรักโรแมนติกนำแสดงโดย หลี่หมิง (Leon Lai) และ จางม่านอวี้ (Maggie Cheung) โดยที่พระเอกต้องพลัดพรากจากคนรักถึง 10 ปี กว่าจะสมหวังในรัก กำกับโดย ปีเตอร์ ชาน มีเพลงประกอบที่ไพเราะจากเติ้ง ลี่จวิน โดยเฉพาะเพลงเถียนมี่มี่ ที่นำมาใช้เป็นชื่อภาษาจีนของภาพยนตร์
เรื่องย่อ.
ในช่วงที่จีนแผ่นดินใหญ่ข้าวยากหมากแพง "หลี่เสี่ยวจิน" (หลี่ หมิง) และ "หลี่เฉียว" (จาง ม่านอวี้) ต่างหวังที่จะมาขุดทองที่ฮ่องกง หลี่เสี่ยวจินมาฮ่องกงเพื่อเก็บหอมรอมริบหวังจะได้พาแฟน เสี่ยวถิงที่อยู่จีนแผ่นดินใหญ่มาแต่งงานและอยู่กันที่ฮ่องกง แต่โชคชะตากลับเล่นตลกเมื่อหลี่เสี่ยวจินได้พบกับหลี่เฉียว ทั้งสองเจอกันที่ร้านแมคโดนัลด์ หลี่เฉียวทำให้ชีวิตของหลี่เสี่ยวจินเปลี่ยนไป ด้วยความเหงา ความรักแอบก่อตัวขึ้นจากภายในส่วนลึกของทั้งคู่แต่เป็นได้แค่เพื่อนกัน
หลี่เสี่ยวจินตั้งตัวได้ และพาแฟนเสี่ยวถิงมาแต่งงาน และอยู่กันที่ฮ่องกง แต่ชะตาฟ้าลิขิตในที่สุด หลี่เสี่ยวจินต้องหย่าและย้ายไปอยู่อเมริกา ส่วนหลี่เฉียว หลังจากแยกทางกับหลี่เสี่ยวจิน แต่งงานกับหัวหน้าแก็งค์ ซึ่งเป็นมาเฟีย มีการหักหลังกันระหว่างแก็งค์ ต้องหนีมาอเมริกา หลายปีผ่านไป สามีของหลี่เฉียวถูกฆ่าตาย
หลี่เฉียวยังอยู่อเมริกาหลังจากสามีตาย ทำงานเป็นมัคคุเทศนำนักท่องเที่ยวชาวจีนเที่ยวชมเทพีเสรีภาพ สุดท้ายโชคชะตานำพาทั้งคู่มาพบกันอีกครั้ง บนเส้นทางรักที่ยังไม่เปลี่ยนแปลงตลอด 3,650 วันที่ผ่านมา
รางวัลและการเสนอชื่อเข้าร่วมประกวด.
รางวัล.
"รางวัลภาพยนตร์ฮ่องกงครั้งที่ 16"
ได้รับเสนอรายชื่อเข้าประกวด
รางวัลม้าทองคำ
สตีเวน ซีกัล

สตีเวน ฟรีเดอริก ซีกัล (เกิด 10 เมษายน 2495) เป็นนักแสดง ผู้ผลิตภาพยนตร์ ผู้เขียนบท ผู้กำกับภาพยนตร์ นักศิลปะการต่อสู้ ผู้ฝึกสอนไอคิโด นักดนตรี รองนายอำเภอสำรองและผู้ประกอบวิสาหกิจชาวอเมริกัน จบปริญญา มหาวิทยาลัย Fullerton แคลิฟอร์เนีย
เดอะ ร็อก ยึดนรกป้อมมหากาฬ

เดอะ ร็อก ยึดนรกป้อมทมิฬ
เรื่องย่อ.
นายทหารชาวสหรัฐคนหนึ่งซึ่งมีชื่อว่า นายพลจัตวา ฟรานซิส เอ็กซ์ ซามูเอล ได้รวบรวมพรรคพวกเรียกร้องสิทธิผลประโยชน์ทางการทหาร แต่มาขัดแย้งกับทางการเนื่องจากต่างฝ่ายต่างเข้าใจผิด ต่อมา ดร.สแตนเลย์ กู๊ดสปีด ซึ่งเป็นตัวเอกผู้ชำนาญการด้านเคมี ที่ไม่มีความชำนาญด้านการใช้อาวุธตลอดจนไร้ทักษะการต่อสู้ได้รับเชิญให้ไปที่เกาะอัลคาทราซ กระทั่งมาพบกับอดีตสายลับชาวอังกฤษ ซึ่งมีชื่อว่า ร้อยเอกจอห์น แพททริก เมสัน (โดยอ้างตนว่าเรียนวิชาการต่อสู้มาจากสายลับ 007) ก่อนที่ทั้งคู่จะร่วมกันทำศึกต่อไป
การตอบรับ.
บ็อกซ์ออฟฟิศ.
จากการผลิตด้วยงบประมาณ 75 ล้านดอลลาร์สหรัฐ "เดอะ ร็อก ยึดนรกป้อมมหากาฬ" ทำรายได้รวม 134 ล้านดอลลาร์ในสหรัฐและแคนาดา ตลอดจนอีก 201 ล้านดอลลาร์สหรัฐในที่อื่น รวมเป็น 335 ล้านดอลลาร์สหรัฐทั่วโลก ซึ่งเป็นภาพยนตร์ทำรายได้สูงสุดอันดับเจ็ดในบ็อกซ์ออฟฟิศของสหรัฐในปี ค.ศ. 1996 และภาพยนตร์ที่ทำรายได้สูงสุดเป็นอันดับสี่ของโลกในปีนั้น
สลับหน้าล่าล้างนรก

สลับหน้าล่าล้างนรก หรือ สลับหน้าล่าล้างโลก  เป็นภาพยนตร์แอคชั่นจากสหรัฐอเมริกา ซึ่งเป็นการโคจรมาพบกันของสองนักแสดงชื่อดังอย่าง จอห์น ทราโวต้า, นิโคลัส เคจ กำกับโดยผู้กำกับชาวฮ่องกง จอห์น วู
โครงเรื่อง.
เพื่อล้างแค้นให้ลูกชายที่ถูกฆ่า "ฌอน อาร์เชอร์" ซึ่งเป็นเจ้าหน้าที่เอฟบีไอได้ผ่าตัดเอาใบหน้าของ "แคสเตอร์ ทรอย" ศัตรูคู่อาฆาตที่อยู่ในอาการปางตาย ซึ่งเป็นหัวหน้าวายร้ายมาใช้เพื่อปลอมตัวเข้าไปแทรกซึมในฝ่ายผู้ก่อการร้าย เพื่อทำลายแผนการชั่วร้ายของพวกมัน แต่แล้วเหตุการณ์ที่ไม่คาดฝันก็เกิดขึ้น เมื่อ "แคสเตอร์ ทรอย" (ตัวจริง) ได้ฟื้นขึ้นมาแล้วเอาใบหน้าของ "ฌอน อาร์เชอร์" มาใช้บ้าง แล้วสมอ้างตนว่าเป็นฝ่ายดี พร้อมกับแทรกซึมเข้าไปในครอบครัวของ"ฌอน" เพื่อดำเนินแผนการร้ายต่อไป เหตุการณ์ทั้งหมดก่อให้เกิดเรื่องราวของความขัดแย้ง และ "ฌอน" ต้องใช้ความคิดต่างๆนานาในการแก้ปัญหาสถานการณ์อันเลวร้ายที่เกิดขึ้น เพื่อปกป้องคนที่เขารักจากน้ำมือของ "แคสเตอร์ ทรอย"
กระแสตอบรับ.
จากบทบาทที่มีการหักเหลี่ยมเฉือนคมของภาพยนตร์เรื่องFace/Offนี้เอง ที่ทำให้ได้รับการยอมรับจากนักวิจารณ์ภาพยนตร์ชั้นนำว่าเป็นผลงานภาพยนตร์แอคชั่นที่ดีที่สุดเรื่องหนึ่งของผู้กำกับจอห์น วู
รัฐมนตรีช่วยว่าการกระทรวงเกษตรและสหกรณ์ของไทย

รายนามรัฐมนตรีช่วยว่าการกระทรวงเกษตรและสหกรณ์
      คณะผู้ก่อการรัฐประหาร
      คณะผู้ก่อการรัฐประหาร
      คณะผู้ก่อการรัฐประหาร
      คณะผู้ก่อการรัฐประหาร
แจบบาเดอะฮัตต์

แจบบา เดซิลิจิก ทิอูเร  หรือ แจบบาเดอะฮัตต์ (Jabba the Hutt) เป็นตัวละครในเรื่องแต่งชุด"สตาร์ วอร์ส (Star Wars)" มีบทบาทในไตรภาคเดิม โดยเฉพาะใน"" เป็นเผ่าพันธุ์คล้ายทากที่มีขนาดใหญ่กว่ามนุษย์ เรียกว่า "ฮัตต์" มีบทบาทเป็นหัวหน้ากลุ่มอาชญากรที่มีอำนาจสูงสุดในกาแลกซี
แจบบา เดซิลิจิก ทิอูเร หรือ แจบบาเดอะฮัตต์ เป็นหนึ่งในหัวหน้ากลุ่มอาชญากรชาวฮัตต์ที่มีชื่อเสียงมากที่สุดในกาแลกซี ครอบครองจักรวรรดิอาชญากรรมขนาดใหญ่ในบริเวณเขตแดนรอบนอกจากวังในทะเลทรายบนดาวทาทูอีน ในช่วงเวลาที่มีอำนาจสูงสุด แจบบาเป็นหนึ่งในหัวหน้ากลุ่มอาชญากรรมที่มีอำนาจมากที่สุดกาแลกซี ถึงขั้นได้ติดต่อกับเจ้าชายไซเซอร์ หัวหน้าองค์กรสุริยะทมิฬ
แจบบาตั้งตัวในฐานะหัวหน้ากลุ่มอาชญากรรมขนาดเล็ก แต่ต่อมาได้ขยายอำนาจไปครอบคลุมงานผิดกฎหมายหลายประเภท รวมถึง การลักลอบขนส่งยาเสพติด อาวุธหนีภาษี ค้าทาส และบางครั้งรวมถึงการปล้นสะดมด้วย จากการที่เป็นที่เลื่องลือในความทารุณโหดร้ายและอำนาจอันมหาศาล แจบบามีอำนาจมากพอที่จะเรียกร้องความยำเกรงและทรัพย์สินจากอำนาจรัฐที่ปกครองกาแลกซีอยู่ในขณะนั้น มากถึงขนาดที่ในช่วงสงครามโคลน สาธารณรัฐต้องใช้ความพยายามอย่างมากเพื่อเอาใจแจบบา ต่อมาเขาได้วางสินนำจับชิ้นใหญ่ต่อฮัน โซโล อดีตลูกจ้าง หลังจากที่ฮันพลาดท่าจนเสียยาเสพติดให้เจ้าหน้าที่จักรวรรดิ ซึ่งต่อมาจะได้สมแค้นเมื่อโบบา เฟตต์ นักล่าเงินรางวัลรับจ้างจากแจบบา นำร่างฮัน โซโล แช่แข็งคาร์บอไนต์มามอบให้
ในช่วงปีที่ 4 หลังยุทธการยาวิน ลุค สกายวอล์คเกอร์และเพื่อน ๆ (ซึ่งมีเลอา ออร์กานา, ชิวแบคคา, ซีทรีพีโอ, อาร์ทูดีทูและแลนโด้ คาร์ริเซีย) ได้ร่วมกันวางแผนที่จะช่วยฮัน โซโลมาจากแจบบา โดยส่งซีทรีพีโอและอาร์ทูดีทูให้ไปที่วังแจบบาเพื่อไปเป็นหุ่นยนต์รับใช้แจบบาโดยให้ปล่อยฮัน โซโลเป็นการแลกเปลี่ยน แต่แจบบากลับไม่ยอมและประกาศว่าจะไม่การต่อรองใด ๆ ทั้งสิ้น หนำซ้ำยังเอาหุ่นยนต์ทั้งสองไปเป็นหุ่นยนต์รับใช้ของตนอย่างหน้าตาเฉย
เมื่อการเจรจาล้มเหลว เลอาได้ปลอมตัวเป็นนักล่าเงินและทำท่าทีว่าได้จับชิวแบคคามามอบให้แจบบาจนปักเชื่อใจ พอเวลาตกกลางคืน เลอาได้แอบเข้าไปในห้องโถงอย่างเงียบ ๆ ซึ่งมีร่างฮัน โซโลแช่แข็งคาร์บอไนต์อยู่ เลอาได้ปลดปล่อยโซโลออกจากการแช่แข็งคาร์บอไนต์และกำลังจะพาหนี แต่ไม่เป็นไปตามอย่างที่คิด พวกแจบบาได้ซ่อนตัวมาตั้งแต่ทีแรกจึงจับโซโลไปขังรวมกับชิวแบคคาและจับเลอาไปเป็นนางบำเรอของแจบบา
เมื่อลุค สกายวอล์คเกอร์ได้ทราบว่าเลอาไม่กลับมาจึงได้ตัดสินใจไปที่วังของแจบบาด้วยตนเอง (ส่วนแลนโดได้ปลอมตัวเป็นคนของแจมบามาแต่ก่อนหน้านี้แล้ว) แต่ก่อนหน้านั้นแจบบาได้สั่งกำชับคนของตนว่าอย่าให้ลุค สกายวอล์คเกอร์เข้ามา แต่ลุคได้ใช้พลังแห่งเจไดผ่านเข้ามาได้ แจบบาไม่พอใจและยังยืนกรานว่าจะไม่การต่อรองใด ๆ ทั้งสิ้น เมื่อลุคไม่มีทางจึงใช้พลังดึงดูดหยิบปืนมาจากลูกน้องและเล็งมาที่แจบบา แต่แล้วประตูกลไกด้านล่างได้เปิดออกทำให้ลุคตกลงไปชั้นใต้ดินซึ่งแจบบาได้ปล่อยสัตว์ร้ายให้จับลุคไปเป็นอาหาร แต่ลุคได้ใช้ไหวพริบเอาตัวรอดด้วยปาก้อนหินไปที่แผงควมคุมประตูทำให้ประตูเหล็กไปทับตัวมันจนตาย
แจบบาซึ่งโกรธมากจึงสั่งให้ลูกน้องจับตัวลุค สกายวอล์คเกอร์และนำตัวฮัน โซโลกับชิวแบคคาไปประหารด้วยการเป็นอาหารของปีศาจทะเลทราย Sarlacc ที่กลางทะเลทราย แต่ลุคได้ใช้กระบี่แสงซึ่งออกมาจากตัวอาร์ทูดีทูฟันพวกของแจบบาจนเกิดความโกลาหลขึ้น ในช่วงที่แจบบาเผลอ เลอาได้ทำลายเครื่องสับไฟที่อยู่บนเรือของซึ่งอยู่ใกล้กับแจบบาทำให้ไฟฟ้าบนเรือดับและใช้โซ่ตรวนรัดคอแจบบาจนตายในที่สุด
แค่นั้นยังไม่จบ แม้แจบบาเดอะฮัตต์จะตายไปแล้ว ก็ยังมีบิบ ฟอทูนนายังคอยสืบทอดกิจการต่อจากเขาแต่ทว่าเขากลับออกท่องจักรวาลไปพร้อมกับคนที่เหลือ ทาทูอีนจึงไร้ซึ่งมาเฟียมาปกครอง
เดอะ ริเวอร์ ทาวเวอร์ เอ

เดอะ ริเวอร์ ทาวเวอร์ เอ  เป็นส่วนหนึ่งของโครงการเดอะ ริเวอร์ ตามแผนการเดิมมีการเริ่มการก่อสร้างในเดือนมกราคม พ.ศ. 2551 และจะแล้วเสร็จในปลายปี พ.ศ. 2554
โครงการเดอะ ริเวอร์ (The River) เป็นโครงการที่พักอาศัย ประกอบด้วย 2 อาคาร คือ เดอะ ริเวอร์ ทาวเวอร์ เอ มีความสูง 265.6 เมตร 73 ชั้น และเดอะ ริเวอร์ ทาวเวอร์ บี มีความสูง 151.8 เมตร 43 ชั้น อยู่ใกล้กับโรงแรมเพนนินซูล่า กรุงเทพ ปัจจุบันเดอะ ริเวอร์ ทาวเวอร์ เอ เป็นตึกที่สูงที่สุดอันดับ 6 ของประเทศไทย
ต้นแบบ (ชีววิทยา)

ต้นแบบ (อังกฤษ: Biological type) คือสิ่งที่เป็นตัวแทนของสิ่งมีชีวิตชนิดใดชนิดหนึ่ง ซึ่งถูกอ้างอิงถึงในการอธิบายลักษณะของสิ่งมีชีวิตชนิดนั้น ๆ เป็นตัวแทนในการบ่งบอกถึงลักษณะของสิ่งมีชีวิตชนิดนั้น แสดงให้เห็นถึงความหลากหลายในรูปร่างลักษณะของสิ่งมีชีวิตชนิดนั้น ทั้งเรื่องความแตกต่างของลักษณะเพศ, ช่วงอายุ เป็นต้น สามารถใช้ตรวจสอบคุณภาพของเอกสารวิชาการที่กล่าวถึงและตั้งชื่อสิ่งมีชีวิตชนิดนั้น ๆ ได้ ใช้ในการเปรียบเทียบเมื่อมีการพบสิ่งมีชีวิตชนิดใหม่หรือในอีกทางหนึ่งเพื่อยุบรวมสิ่งมีชีวิตที่มีลักษณะคล้ายกันสองชนิด
ในทางชีววิทยา ต้นแบบจะเป็นสิ่งที่ใช้ในการตั้งชื่อทางอนุกรมวิธานตามระบบการตั้งชื่อ ต้นแบบอาจเป็น ตัวอย่าง ภาพวาด สิ่งมีชีวิต หรือรายละเอียดก็ได้ เช่น พิพิธภัณฑ์ประวัติศาสตร์ธรรมชาติในลอนดอนมีตัวอย่างหมายเลข 1886.6.24.20 ซึ่งเป็นตัวอย่างของเหยี่ยวลาย ("Circus assimilis") ตัวอย่างนี้เป็นตัวอย่างต้นแบบแรกของเหยี่ยวชนิดนี้ ชื่อ "Circus assimilis" โดยคำนิยามถึงชนิดของตัวอย่างที่พิเศษนี้ (assimilis หรือ adsimils แปลว่า คล้าย หรือ เหมือน ความหมาย คือ " ลักษณะคล้ายกับนกต้นแบบ")
พี่น้องแปง

พี่น้องแปง ประกอบด้วย แดนนี่ แปง  และออกไซด์ แปง (Oxide Pang Chun, 彭順) เป็นพี่น้องฝาแฝด เป็นผู้กำกับภาพยนตร์และนักเขียนบทภาพยนตร์ชื่อดังชาวฮ่องกง เกิดเมื่อปี ค.ศ. 1965 ที่ฮ่องกง ผลงานส่วนมากถ่ายทำในประเทศไทยและมีนักแสดงชาวไทยมาร่วมแสดงด้วย 
โดยออกไซด์เป็นพี่ชายเกิดก่อนแดนนี่ราว 15 นาที เริ่มต้นอาชีพในวงการภาพยนตร์ด้วยการศึกษาที่สถาบันกันตนา ในประเทศไทย จากนั้นได้ทำงานในกันตนา ฟิล์มแลป ตำแหน่งทริมสีฟิล์ม ก่อนที่จะมีผลงานการกำกับฯ เป็นเรื่องแรก คือ "ท้าฟ้าลิขิต" ในปี ค.ศ. 1997 ซึ่งเป็นภาพยนตร์ไทย จากการอำนวยการสร้างของกันตนา และมีชื่อเสียงมากยิ่งขึ้นเมื่อผลงานภาพยนตร์เรื่องที่สอง คือ "คนเห็นผี" ประสบความสำเร็จอย่างมาก
ขณะที่แดนนี่เป็นน้องชาย จะมีผลงานทางด้านการตัดต่อมากกว่า มีผลงานการตัดต่อมากมายและได้รับรางวัลต่าง ๆ เช่น "The Storm Riders" ในปี ค.ศ. 1998 และ "Infernal Affairs" ในปี ค.ศ. 2002
ชีวิตส่วนตัว ออกไซด์สมรสกับแองเจลิกา ลี นักแสดงชาวมาเลเซีย
เนปาล์ม

ระเบิดเนปาล์ม  เป็นระเบิดรูปแบบการทำปฏิกิริยาของเคมีที่ให้ความร้อนสูงมากนำมาใช้ครั้งแรกในสงครามโลกครั้งที่สองในยุทธการอิโวะจิมะ อุณหภูมิโดยรอบจะสูงมากโดยมีระดับการให้ความร้อนตั้งแต่ NP1, NP2 ประมาณ 1000 องศาเซลเซียสและมีการพัฒนาขึ้นไปถึง 2000 องศาเซลเซียส
ระดับความเสียหาย.
ระเบิดเนปาล์ม เมื่อเริ่มทำปฏิกิริยาจะแผ่ก๊าซคาร์บอนมอนอกไซด์ออกไปโดยรอบ เป็นพิษไปถึงบรรยากาศชั้นบนและเริ่มทำการดึงออกซิเจนเพื่อเริ่มการเผาไหม้จุดศูนย์ทำให้เกิดการแผ่รังสีความร้อนอย่างรวดเร็วทำให้เกิดแผลไฟไหม้ที่ผิวหนังจะทำลายเนื้อเยื่อ จนถึงกระดูก เคยสร้างความเสียหายในสงครามเวียดนามในระดับหนึ่ง
รายชื่อหน่วยในเทพมรณะ

ในเรื่องของเทพมรณะนั้นมีการแบ่งส่วนของการขึ้นตรงกับหน่วยต่างๆมากมายดังต่อไปนี้ เพื่อเป็นการงานขอใช้ชื่อหน่วยที่มีเท่านั้น
13 หน่วยพิทักษ์.
หน่วยงานของยมทูตในโซลโซไซตี้ ทั้งหมด 13 หน่วย มีหมายเลขเพื่อบ่งบอกหน้าที่และมีผู้นำหน่วยเป็นและรองหัวหน้าหน่วย โดยมีหัวหน้าของหน่วยที่หนึ่ง เป็นผู้บังคับการสูงสุดของ 13 หน่วยพิทักษ์ทั้งหมด 
วังกลาง 46 ห้อง.
เรียกตามสถานที่กลุ่มผู้ปกครองสูงสุดในโซลโซไซตี้ใช้ประชุมลับและออกคำสั่งประกอบด้วยนักปราชญ์ที่รวบรวมมาจากทั่วทั้งโซลโซไซตี้ 40 คน และผู้อาวุโสอีก 6 คน ซึ่งได้รับมอบอำนาจสูงสุดจาก "ราชันย์แห่งวิญญาณ" ในการปกครองและการตัดสิน คำตัดสินจากพวกเขาถือเป็นเด็ดขาดสูงสุด
ผลโหวตความชอบตัวละคร.
เรียงลำดับตามผลโหวตโดยตามความสามารถในการรบ ดูทั้ง พลังโจมตี,พลังป้องกัน,การเคลื่อนไหว,วิถี มารและแรงกดดันวิญญาณ,ภูมิปัญญา,พลังกาย ในระดับหัวหน้าหน่วยจากมากสุดไปหา น้อยสุด 
รายการอ้างอิง.
<templatestyles src="Reflist/styles.css" />
ซีมีลี

ซีมีลี  ในตำนานเทพเจ้ากรีก ซีมีลีเป็นธิดาของแคดมุสและฮาร์โมเนีย เป็นมนุษย์ที่มีความสง่างามมากจึงเป็นที่ถูกใจของเทพซูส แต่เทพซูสกลัวว่านางเฮรา มเหสีเอกของตนจะจับได้ จึงกลายร่างเป็นชายหนุ่มรูปงามและได้มีความสัมพันธ์กันและได้นางซีมีลีมาเป็นชายาอีกองค์ 
ต่อมานางเฮราได้พบเข้า จึงแปลงกายเป็นหญิงชราซึ่งเป็นพี่เลี้ยงของนางซีมีลี และได้สอบถามว่าใครคือพ่อของลูกในท้องของนางซีมีลี นางซีมีลีจึงบอกว่าเป็นเทพซูสแห่งเขาโอลิมปัส นางเฮราจึงคิดกลอุบายให้นางซีมีลีไปสัญญาต่อแม่น้ำสติ๊กซ์ เมื่อเทพซูสได้ทราบเรื่องแล้วจึงไม่อาจจะขัดขืนได้จึงแปลงกายกลับ จึงทำให้รัศมีที่เจิดจ้าทำให้นางซีมีลีถูกแสงรัศมีเผาจนหมด ส่วนเทพซูสนั้นรีบเก็บครรภ์ของนางซีมีลีไว้ที่ต้นขา เนื่องจากกลัวว่านางเฮราจะจับได้ ต่อมาซูสได้ตั้งชื่อบุตรว่าไดโอไนซูส ซึ่งเป็นเทพเจ้าแห่งเหล้าองุ่นหรือไวน์
ปลากะรังปากแม่น้ำ

ปลากะรังปากแม่น้ำ (ชื่อวิทยาศาสตร์: "Epinephelus tauvina") ปลาทะเลชนิดหนึ่งในวงศ์ปลากะรัง (Serranidae) วงศ์ย่อย Epinephelinae มีชื่ออื่น ๆ อีก เช่น "ปลาเก๋าลายจุด", "ปลาเก๋าจุดน้ำตาล" 
มีพื้นลำตัวเป็นสีน้ำตาลอ่อน มีจุดดำและลายปื้นสีเขียวกระจายไปทั่วตัว จัดเป็นปลาที่มีขนาดใหญ่ชนิดหนึ่งในวงศ์นี้ โดยสามารถยาวได้ถึง 80 เซนติเมตร มีพฤติกรรมกินเหยื่อโดยการฮุบกินไปทั้งตัว
พบกระจายอยู่ตั้งแต่ทะเลแดง, แอฟริกาใต้ ในทวีปเอเชียพบได้จนถึงประเทศญี่ปุ่น โดยอาศัยอยู่ในทะเลที่มีความลึกตั้งแต่ 1–300 เมตร อีกทั้งยังสามารถพบได้ในบริเวณปากแม่น้ำหรือป่าชายเลนที่มีสภาพเป็นน้ำกร่อยด้วย สำหรับในประเทศไทยพบชุกชุมที่อำเภอเทพา จังหวัดสงขลา
นิยมบริโภคเป็นปลาเศรษฐกิจ มีการเพาะเลี้ยงในกระชัง
ปลากะรังจุดฟ้าจุดเล็ก

ปลากะรังจุดฟ้าจุดเล็ก (ชื่อวิทยาศาสตร์: "Plectropomus leopardus") เป็นปลากระดูกแข็งในวงศ์ปลากะรัง (Serranidae) วงศ์ย่อย Epinephelinae มีชื่อสามัญอื่น ๆ ว่า "ปลากุดสลาด", "ปลาเก๋าจุดฟ้า" หรือ "ปลาย่ำสวาท" เป็นต้น
ปลากะรังจุดฟ้าจุดเล็กมีลำตัวแบนยาว มีความยาวลำตัวได้จนถึง 120 เซนติเมตร บริเวณรอบดวงตาแบน ไม่มีเกล็ด ก้านซี่เหงือกจำนวน 6–10 อัน หลังมีก้านครีบแข็ง 7–8 ก้าน ครีบที่ 3 หรือ 4 ยาวที่สุด ก้านครีบอ่อน 10–12 อัน ครีบอกมีก้านครีบอ่อน 15–17 อัน ครีบก้นมีก้านครีบแข็ง 3 อัน และก้านครีบอ่อน 8 อัน หางเป็นแบบตรงเว้ากลางเล็กน้อย สีลำตัวมีหลากหลายตั้งแต่สีเขียวมะกอกถึงแดงน้ำตาล สีส้มแดงถึงแดงเข้ม จะมีจุดสีฟ้าเล็ก ๆ บนหัวและแก้มมากกว่า 10 จุด และที่ลำตัว ยกเว้นใต้ท้อง
พบในทะเลความลึกตั้งแต่ 3–100 เมตร พบชุกชุมแถบทะเลเขตร้อน ได้แก่ ประเทศไทย, อินเดีย, ศรีลังกา, พม่า, มาเลเซีย, อินโดนีเซีย, สิงคโปร์, ออสเตรเลียตอนเหนือ, ทะเลแดง, ทะเลอาหรับ และทวีปแอฟริกาตอนใต้ ในเขตอบอุ่นพบบ้างแต่ไม่มากเท่า 
ปลากะรังจุดฟ้าจุดเล็กสืบพันธุ์วางไข่ในทะเล ลูกปลาจะเข้ามาเจริญเติบโตอยู่บริเวณชายฝั่งทะเลหรือปากแม่น้ำ สามารถเปลี่ยนเพศได้ ขนาดสมบูรณ์เพศอายุประมาณ 3 ปี น้ำหนักตัวประมาณ 3 กิโลกรัม จะเป็นเพศเมียทั้งหมด เมื่อปลาเจริญเติบโตมีน้ำหนักตัวประมาณ 7 กิโลกรัม ก็จะเปลี่ยนเป็นเพศผู้ ดังนั้นการผสมพันธุ์ของปลาชนิดนี้ในธรรมชาติจะเกิดจากปลาเพศผู้ที่มีขนาดใหญ่กับปลาเพศเมียที่มีขนาดเล็กกว่า ฤดูกาลผสมพันธุ์อยู่ระหว่างเดือนพฤศจิกายนจนถึงเมษายน แต่ละตัวสามารถวางไข่ได้ 208,000–269,500 ฟอง โดยปริมาณและคุณภาพของไข่ขึ้นอยู่กับความสมบูรณ์ของตัวปลา
ปลากะรังจุดฟ้าจุดเล็กเป็นปลาเศรษฐกิจที่มีเนื้อรสชาติอร่อย มีราคาขายที่สูงกว่าปลากะรังชนิดอื่น ๆ โดยมีราคาขายตกถึงตัวละ 750–800 บาท จึงมีการเพาะเลี้ยงกันในกระชัง
เซต (เทพ)

เซต  หรือ เซท  เป็นเทพแห่งความแห้งแล้ง พายุ ทะเลทราย ความวุ่นวาย ชั่วร้าย โหดเหี้ยม และสิ่งที่ไม่ดี เซตเป็นลูกคนที่ 3 ของเทพีนัต เซตอิจฉาเทพโอไซริสผู้พี่ จึงคิดกำจัดโอไซริส
เพื่อเป็นฟาโรห์แทน หลังจากโอไซริสกลับจากการประพาสต้น เซตได้จัดงานฉลองครั้งใหญ่และให้ลูกน้องปลอมตัวเป็นคณะละครสัตว์ ได้นำหีบมาใบหนึ่ง และเซตประกาศว่าเป็นหีบที่เทพราประทานใครเข้าไปได้คือผู้มีบุญญาธิการ แต่หีบทำโดยราชินีอาโส มเหสีของเซต ที่ลงตัวกับโอไซริส พอโอไซริสเข้าไปทหารของราชินีอาโสก็หั่นหีบเป็นชิ้น ๆ และนำโลงไปลอยอังคาร จากนั้นเซตก็แกล้งทำเป็นโดนอาโสหลอก จึงประหารอาโสพร้อมกับกบฏ ทั้งหมดเป็นไปตามแผนของเซต เซตปลดไอซิสออกจากตำแหน่งมเหสี และ ได้อภิเสกสมรสกับเทพีเนฟทิส พอเทพฮอรัสรู้ความจริงก็มาสู้กับเซต เซตกัดฮอรัสจนตาซ้ายหมองมัว แต่ฮอรัสก็ฆ่าเซตสำเร็จ
รูปร่าง.
เซตมีตัวเป็นคน หน้าเป็นสัตว์น่าเกลียด เช่น หนู บ้างก็ว่าเป็นหมาป่าตัวสีขาวตาแดง เซตได้รับการยกย่องว่าเป็นเทพสงคราม ในสมัยฟาโรห์ เซติ
ตำนานอื่น ๆ ของเซต.
มักเกี่ยวข้องกับ อุปราคา
สารละลายในน้ำ

สารที่ละลายในน้ำ หรือ เอเควียส  คือสารละลายที่มีตัวทำละลายเป็นน้ำ มักจะแสดงไว้ในสมการเคมีโดยใส่ "(aq)" ต่อท้ายสสารนั้น ซึ่ง aq ย่อมาจาก aqueous หมายถึงความเกี่ยวข้องหรือการละลายในน้ำ น้ำเป็นตัวทำละลายที่ดีชนิดหนึ่งทั้งในธรรมชาติและในการทดลองทางเคมี
สารที่ไม่ละลายในน้ำมักมีคุณสมบัติไม่ชอบน้ำ (hydrophobic) ส่วนสารที่ละลายในน้ำได้มักมีคุณสมบัติชอบน้ำ (hydrophilic) ตัวอย่างของสารที่ละลายในน้ำได้เช่นโซเดียมคลอไรด์ (เกลือแกง) กรดและเบสส่วนใหญ่เป็นสามารถละลายได้ในน้ำ ซึ่งเป็นไปตามนิยามส่วนหนึ่งของทฤษฎีปฏิกิริยากรดเบส (ยกเว้นนิยามของลิวอิส) ความสามารถในการละลายน้ำของสสารจะพิจารณาว่า สสารนั้นสามารถจับตัวกับน้ำได้ดีกว่าแรงดึงดูดระหว่างโมเลกุลของน้ำหรือแรงดึงดูดระหว่างโมเลกุลของสารนั้นหรือไม่ หากเกิดการเปลี่ยนแปลงที่ทำให้ความสามารถในการละลายน้ำลดลง (เช่น อุณหภูมิเปลี่ยนไป) น้ำระเหยออกไปจากสารละลาย หรือ เกิดปฏิปริกิริยาเคมีทำให้เกิดสารที่ไม่ละลายน้ำ จะเกิดการตกตะกอนหรือตกผลึก
สารละลายในน้ำที่สามารถนำไฟฟ้าได้จะต้องมีอิเล็กโทรไลต์อย่างเข้มอย่างเพียงพอ คือ สสารนั้นสามารถแตกตัวเป็นไอออนได้ในน้ำอย่างสมบูรณ์ น้ำซึ่งเป็นโมเลกุลมีขั้วก็จะมาอยู่ล้อมรอบ ส่วนอิเล็กโทรไลต์อย่างอ่อนที่แตกตัวในน้ำได้ไม่ดี ก็จะทำให้สารละลายนั้นนำไฟฟ้าได้ไม่ดีตามไปด้วย สำหรับสสารที่ไม่ได้เป็นอิเล็กโทรไลต์แต่สามารถละลายในน้ำได้ เนื่องจากสสารนั้นไม่แตกตัวเป็นไอออนในน้ำ ยังรักษารูปร่างของโมเลกุลเอาไว้ เช่น น้ำตาล ยูเรีย กลีเซอรอล และเมทิลซัลโฟนิลมีเทน (MSM) เป็นต้น
ความสามารถในการละลายน้ำ.
ตัวอย่างต่อไปนี้เป็นแนวทางพิจารณาว่าสสารใดสามารถละลายน้ำได้หรือไม่
หนังทุนต่ำ

หนังทุนต่ำ เป็นหนังที่ถ่ายทำโดยทุนสร้างที่จำกัด โดยมากผู้กำกับไร้ชื่อ มักจะสร้างหนังทุนต่ำเนื่องจากขาดเงินทุนจากสตูดิโอ ที่ไม่ยินยอมให้เงินทุนสำหรับภาพยนตร์เนื่องจากอาจเห็นว่าหนังจะไม่ประสบความสำเร็จ
เป็นการยากที่จะระบุว่าเงินเท่าใดถึงจะเป็นหนังทุนต่ำ คำว่าหนังทุนต่ำ นั้นแตกต่างกันไปตามแต่ละประเทศและแนวของหนัง ตัวอย่างเช่น ภาพยนตร์ตลก ทุนสร้าง 20 ล้านดอลลาร์สหรัฐถือว่าเป็นหนังทุนสร้างปานกลาง แต่หากเป็นหนังแอ็กชันแล้วด้วยจำนวนเท่านี้ถือเป็นหนังทุนสร้างต่ำ
หนังทุนต่ำที่เป็นที่รู้จัก.
หนังทุนต่ำที่ประสบความสำเร็จมากที่สุดคือ หนังในปี 1999 เรื่อง "The Blair Witch Project" ที่มีทุนสร้างที่ $22,000 ดอลลาร์สหรัฐ แต่ทำรายได้ไป $248 ล้านดอลลาร์สหรัฐทั่วโลก ถือเป็นสัดส่วนของทุนสร้างต่อรายได้สูงที่สุด ในประวัติศาสตร์วงการภาพยนตร์อเมริกัน หลังจากนั้นยังมีการออกหนังสือ วิดีโอสามภาค และภาคต่อที่ประสบความสำเร็จน้อยกว่า ภาพยนตร์ที่ประสบความสำเร็จอีกเรื่องหนึ่งคือ "Deep Throat" หนังที่สร้างในปี 1972 ที่มีทุนสร้างเพียง $22,500 ดอลลาร์สหรัฐ มีการอ้างว่าทำรายได้กว่า $600 ล้านดอลลาร์สหรัฐ แต่รายได้นี้ก็ถูกปฏิเสธไปเนื่องจากดูไม่สมจริง
"Napoleon Dynamite" มีทุนสร้าง $400,000 ดอลลาร์สหรัฐ ทำรายได้เกือบ $50 ล้านดอลลาร์สหรัฐ 
ภาพยนตร์อย่าง "Juno" ที่มีทุนสร้าง $6.5 ล้านเหรียญและทำรายได้ไปกว่า $230 ล้านดอลลาร์สหรัฐทั่วโลก และ "สลัมด็อก มิลเลียนแนร์ คำตอบสุดท้าย...อยู่ที่หัวใจ" มีทุนสร้าง $15 ล้านดอลลาร์สหรัฐแต่ทำรายได้ $244 ล้านดอลลาร์สหรัฐ ถือเป็นภาพยนตร์ที่ประสบความสำเร็จอย่างมาก
อีกเรื่องที่ประสบความสำเร็จคือ หนังทุนต่ำเรื่อง "Clerks" กำกับโดยเควิน สมิท "Clerks" มีทุนสร้างน้อยกว่า $27,000 ดอลลาร์สหรัฐ (โดยเงินส่วนใหญ่ไปลงที่เพลงประกอบภาพยนตร์ด้วยซ้ำ) แต่ประสบความสำเร็จอย่างดี
จอมขวัญ หลาวเพ็ชร์

จอมขวัญ หลาวเพ็ชร์ ชื่อเล่น ขวัญ อดีตบรรณาธิการข่าวต่างประเทศทางเนชั่นทีวี
ประวัติ.
จอมขวัญ เกิดเมื่อวันที่ 3 มีนาคม พ.ศ. 2521 จบการศึกษาระดับมัธยมศึกษาจากโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร ระดับปริญญาตรีจากคณะมนุษยศาสตร์ มหาวิทยาลัยศรีนครินทรวิโรฒ (วิชาเอกภาษาอังกฤษ วิชาโทภาษาญี่ปุ่น) ต่อมาได้รับการทาบทามจากบุคลากรในเครือเนชั่น ให้มาเป็นผู้รายงานข่าวทางเนชั่นทีวี และช่วงเวลาต่อมา มีผลงานเขียนคอลัมน์ ทางนิตยสารเนชั่นสุดสัปดาห์ และหนังสือพกพา (pocket book) "นักข่าวหลังอาน" กับสำนักพิมพ์เนชั่น ซึ่งวางจำหน่ายครั้งแรกเมื่อปี พ.ศ. 2552 ด้านชีวิตส่วนตัวสมรสกับ เมธัส อนุวัตรอุดม นักวิชาการสำนักสันติวิธีและธรรมาภิบาล สถาบันพระปกเกล้า ซึ่งทั้งคู่พบกันครั้งแรกขณะที่ฝ่ายชายไปออกรายการของฝ่ายหญิง
ในปลายปี พ.ศ. 2558 ได้ย้ายไปยังไทยรัฐทีวี ในปลายปี 2563 ออกจากไทยรัฐทีวีไปช่อง The Matter
สี่อาชญากร

สี่อาชญากร  เป็นอาชญนิยาย ซึ่งเขียนโดย อกาธา คริสตี เนื้อหากล่าวถึงยอดนักสืบ เฮอร์คูล ปัวโรต์ ต้องเผชิญวายร้ายจากสี่ประเทศด้วยกัน
เรื่องสี่อาชญากรนี้เป็นที่ชื่นชอบของผู้ติดตามผลงานของอกาธา คริสตี หลายราย รวมถึงโกโช อาโอยาม่า ผู้เขียนการ์ตูนเรื่องยอดนักสืบจิ๋วโคนันด้วยเช่นกัน
เนื้อเรื่องย่อ.
แอร์กูล ปัวโร ร่วมกับพรรคพวกไล่ล่าตัวคนร้ายจากสี่ชาติ ซึ่งได้แก่ อเมริกัน, จีน, ฝรั่งเศส และอังกฤษ เพื่อป้องกันมิให้เกิดการก่อการร้าย
ฆาตกรรมในวงบริดจ์

ฆาตกรรมในวงบริดจ์  เป็นอาชญนิยาย ซึ่งเขียนโดย อกาธา คริสตี้ เนื้อหากล่าวถึงยอดนักสืบเฮอร์คูล ปัวโรต์ต้องสืบหาตัวคนร้ายซึ่งสังหารนายไชตาน่าซึ่งเป็นคนไม่ดีในขณะที่หลายคนกำลังเล่นไพ่บริดจ์
เรื่องฆาตกรรมในวงบริดจ์นี้เป็นที่ชื่นชอบของผู้ติดตามผลงานของอกาธา คริสตี้หลายราย รวมถึงโกโช อาโอยาม่า ผู้เขียนการ์ตูนเรื่องโคนันด้วยเช่นกัน
เนื้อเรื่องย่อ.
นายไชตาน่าเชิญผู้ทรงเกียรติมาเล่นไพ่บริดจ์ แล้วต่อมาตนได้ถูกสังหารขณะที่ทุกคนเล่นไพ่ เฮอร์คูล ปัวโรต์ และพรรคพวกจึงแยกย้ายสืบหาผู้ต้องสงสัยทีละคน
อาร์.อี.เอ็ม.

อาร์.อี.เอ็ม.  เป็นวงร็อกอเมริกัน ที่ก่อตั้งวงที่เอเธนส์ รัฐจอร์เจีย ในปี 1980 โดย ไมเคิล สไตป์ (ร้องนำ), ปีเตอร์ บัก (กีตาร์), ไมค์ มิลส์ (กีตาร์เบส) และบิลล์ เบอร์รี (กลองและเพอร์คัชชัน) อาร์.อี.เอ็ม. ถือเป็นวงอัลเทอร์เนทีฟร็อกวงแรกที่ประสบความสำเร็จและได้รับสนใจในยุคแรก จากสไตล์กีตาร์ของบัก และเสียงร้องคลุมเครือของสไตป์ อาร์.อี.เอ็ม. ออกผลงานซิงเกิลแรกคือ "Radio Free Europe" ในปี 1983 กับค่ายเพลงอิสระ ฮิบ-โทน ซึ่งอยู่ในอัลบั้มอีพีที่ออกต่อมาชุด "Chronic Town" ในปี 1982 วงออกผลงานแรกกับค่ายไอ.อาร์.เอส ต่อมาในปี 1983 ได้ออกผลงานที่ได้รับเสียงวิจารณ์ที่ดีอย่างชุด "Murmur" และยังคงประสบความสำเร็จต่อเนื่องในการออกผลงานอัลบั้มชุดต่อ ๆ มา รวมถึงการออกทัวร์และการตอบรับการสนับสนุนจากสถานีวิทยุในมหาวิทยาลัย หลังจากประสบความสำเร็จกับวงการเพลงใต้ดิน อาร์.อี.เอ็ม. ก็ประสบความสำเร็จก้าวขึ้นสู่กระแสหลักกับซิงเกิลฮิตในปี 1987 ที่ชื่อ "The One I Love" ทางวงได้เซ็นสัญญากับค่ายเพลงวอร์เนอร์บราเธอร์ส ในปี 1988 และเริ่มพูดถึง ตระหนักเรื่องการเมืองและสิ่งแวดล้อม ขณะที่ได้เล่นแสดงสดในสนามกีฬาใหญ่ ๆ ทั่วโลก
ต้นยุคทศวรรษ 1990 กระแสอัลเทอร์เนทีฟเริ่มก้าวสู่กระแสหลัก อาร์.อี.เอ็ม. ถือว่าเป็นผู้บุกเบิกแนวเพลงนี้ พวกเขาได้ออกผลงานที่ประสบความสำเร็จด้านการตลาดอย่าง อัลบั้มชุด "Out of Time" (1991) และ "Automatic for the People" (1992) ที่ได้หันเหไปจากดนตรีในยุคแรกเริ่มของพวกเขา ผลงานของ อาร์.อี.เอ็ม. ในปี 1994 ชุด "Monster" ที่ได้ทำให้มีความเป็นร็อกมากขึ้น วงได้ทำการทัวร์ครั้งแรกในรอบ 6 ปี เพื่อสนับสนุนอัลบั้มชุดนี้ ทัวร์นี้ได้ทำให้เกิดความเสียหายกับสมาชิก 3 คนในวง ต่อมาในปี 1996 อาร์.อี.เอ็ม. เซ็นสัญญาใหม่กับวอร์เนอร์บราเธอร์ส ด้วยจำนวนเงิน 80 ล้านดอลลาร์สหรัฐ ถือเป็นการเซ็นสัญญาที่แพงที่สุดในประวัติศาสตร์ ปีถัดมา บิลล์ เบอร์รีออกจากวง ส่วนบัก, มิลส์ และสไตป์ ยังคงเล่นกับวงต่อด้วยจำนวนเครื่องดนตรี 3 ชิ้น ทางวงยังได้เปลี่ยนแนวเพลง พวกเขายังคงประสบความสำเร็จในทศวรรษต่อมาด้วยเสียงวิจารณ์ทางบวกและลบปนกัน และประสบความสำเร็จด้านการค้า ในปี 2007 พวกเขามีชื่ออยู่ในร็อกแอนด์โรลฮอลออฟเฟม 
ต่อมา ในปี 2011 R.E.M. ได้ประกาศยุบวงในเดือนกันยายน 2011 โดยประกาศการยุบวงอย่างเป็นทางการผ่านทางเว็บไซต์ของวง
เจสัน พรีสต์ลีย์

เจสัน แบรดฟอร์ด พรีสต์ลีย์  เกิดเมื่อวันที่ 28 สิงหาคม ค.ศ. 1969 นักแสดงชาวอเมริกัน-เกิดแคนาดา และยังเป็นผู้กำกับภาพยนตร์ มีเป็นที่รู้จักในบทบาท แบรนดอน วอลช์ ในซีรีส์ทางโทรทัศน์เรื่อง "Beverly Hills, 90210" ที่ประสบความสำเร็จในต้นทศวรรษ 1990
เทศบาลเมืองบางกรวย

เทศบาลเมืองบางกรวย เป็นเทศบาลเมืองในอำเภอบางกรวย จังหวัดนนทบุรี และเป็นเทศบาลเมืองหนึ่งในสิบแห่งของจังหวัด เนื่องจากตั้งอยู่ใกล้กับตัวเมืองชั้นในของกรุงเทพมหานครมาก ในเขตเทศบาลจึงเป็นพื้นที่อยู่อาศัยหนาแน่นของประชาชน ทั้งในรูปแบบชุมชนและหมู่บ้านจัดสรร มีตลาด ร้านอาหาร และโรงงานอุตสาหกรรม แต่ในขณะเดียวกันก็ยังมีสวนผลไม้ทั่วไปในพื้นที่ และยังคงพบวิถีชีวิตแบบดั้งเดิมได้ตามริมคลองบางกอกน้อยและคลองบางกรวย
ประวัติ.
ในอดีตเขตเทศบาลเมืองบางกรวยมีทำเลที่ตั้งอยู่ริมแม่น้ำเจ้าพระยา (ปัจจุบันคือคลองบางกอกน้อยและคลองบางกรวย) จึงเป็นพื้นที่หนึ่งในจังหวัดนนทบุรีที่มีการตั้งถิ่นฐานเป็นชุมชนมาตั้งแต่สมัยอยุธยาตอนต้น โดยเฉพาะบริเวณวัดชลอซึ่งปรากฏรูปแบบสถาปัตยกรรมและจิตรกรรมสมัยอยุธยา แต่ชุมชนแห่งนี้ก็ยังมีขอบเขตไกลออกไปถึงวัดโตนด วัดกระโจมทอง และวัดลุ่มคงคาราม
เมื่อมีการปฏิรูปการบริหารราชการและการปกครองท้องที่ในสมัยรัตนโกสินทร์ บริเวณนี้จึงมีฐานะเป็นตำบลบางกรวยตามกฎหมายลักษณะการปกครองท้องที่ ต่อมาในปี พ.ศ. 2490 ทางราชการได้แยกพื้นที่ด้านตะวันตกของตำบลบางกรวยจัดตั้งเป็นตำบลวัดชลอ จนกระทั่งในบริเวณนี้มีประชากรหนาแน่นขึ้น เพื่อประโยชน์ในการทะนุบำรุงท้องถิ่นให้เจริญก้าวหน้า กระทรวงมหาดไทยจึงได้จัดตั้ง สุขาภิบาลวัดชลอ ขึ้นเมื่อปี พ.ศ. 2499 ครอบคลุมพื้นที่ตำบลวัดชลอบริเวณริมคลองบางกอกน้อย และจัดตั้ง สุขาภิบาลบางกรวย เมื่อปี พ.ศ. 2514 ครอบคลุมพื้นที่ตำบลบางกรวยตั้งแต่ริมแม่น้ำเจ้าพระยาจนถึงคลองวัดจันทร์
สุขาภิบาลวัดชลอและสุขาภิบาลบางกรวยอันเป็นท้องถิ่นบริเวณที่ตั้งอำเภอบางกรวยมีประชากรและความเจริญมากขึ้นเป็นลำดับ ประกอบกับพื้นที่ที่ตั้งอยู่ระหว่างเขตสุขาภิบาลทั้งสองแห่งนั้นก็มีสภาพเช่นเดียวกัน ทางราชการเล็งเห็นความจำเป็นในการส่งเสริมให้ประชาชนในพื้นที่ได้ทะนุบำรุงท้องถิ่นตามระบบเทศบาล จึงได้ออกพระราชกฤษฎีการวมท้องที่สุขาภิบาลวัดชลอ สุขาภิบาลบางกรวย รวมทั้งท้องที่ตำบลวัดชลอและตำบลบางกรวยที่อยู่นอกเขตสุขาภิบาลทั้งสองแห่งตั้งเป็น เทศบาลตำบลบางกรวย เมื่อวันที่ 15 สิงหาคม พ.ศ. 2537 โดยมีผลบังคับใช้ตั้งแต่วันที่ 25 สิงหาคม ปีเดียวกัน
เนื่องจากเทศบาลตำบลบางกรวยเป็นชุมชนเมืองที่มีที่ตั้งติดกับกรุงเทพมหานคร มีระบบสาธารณูปโภคสะดวกสบาย ทำให้ความเจริญหลั่งไหลเข้าสู่พื้นที่อย่างรวดเร็ว ในเขตเทศบาลจึงมีประชากรหนาแน่นขึ้นมากและมีความเจริญทางเศรษฐกิจเพิ่มขึ้นจนเข้าเกณฑ์ที่จะยกฐานะเป็นเทศบาลเมืองได้ เมื่อวันที่ 11 ธันวาคม พ.ศ. 2545 จึงมีพระราชกฤษฎีกาเปลี่ยนแปลงฐานะเทศบาลตำบลบางกรวยเป็น เทศบาลเมืองบางกรวย โดยมีผลบังคับใช้ตั้งแต่วันที่ 17 ธันวาคม เป็นต้นมา
ที่ตั้งและอาณาเขต.
เทศบาลเมืองบางกรวยมีพื้นที่ทั้งหมด 8.4 ตารางกิโลเมตร ครอบคลุมตำบลวัดชลอ 10 หมู่บ้าน และตำบลบางกรวย 9 หมู่บ้าน มีอาณาเขตติดต่อกับเขตองค์กรปกครองส่วนท้องถิ่นข้างเคียงดังต่อไปนี้
ประชากร.
เมื่อวันที่ 31 ธันวาคม พ.ศ. 2563 เทศบาลเมืองบางกรวยมีจำนวนประชากรทั้งสิ้น 44,527 คน เป็นชาย 20,473 คน เป็นหญิง 24,054 คน
การขนส่ง.
ท่าเรือ.
<templatestyles src="Div col/styles.css"/>
สถานที่สำคัญ.
<templatestyles src="Div col/styles.css"/>
รางวัลออสการ์ สาขากำกับภาพยอดเยี่ยม

รางวัลออสการ์ สาขากำกับภาพยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ที่มอบให้กับผู้ถ่ายภาพยนตร์ ในปีแรกของการมอบรางวัล ผู้ถ่ายภาพยนตร์อาจจะได้รับการเสนอชื่อเข้าชิงจากผลงานการถ่ายทำภาพยนตร์หลายๆ เรื่อง เช่น จอร์จ บาร์นเนส ได้รับการเสนอชื่อเข้าชิงสาขานี้จากภาพยนตร์ถึง 3 เรื่อง ดังนั้นการมอบรางวัลในปีถัดมาจึงไม่มีการประกาศชื่อผู้ที่ได้รับการเสนอชื่อเข้าชิงอย่างเป็นทางการ
ในที่สุด ในปีค.ศ. 1931 จึงได้เปลี่ยนเป็นผู้ที่ได้รับการเสนอชื่อเข้าชิงจะต้องมาจากภาพยนตร์เรื่องเดียวเท่านั้น นอกจากนี้ในช่วงปีค.ศ. 1939-1967 (ยกเว้นปีค.ศ. 1957) ได้มีการแยกประเภทของรางวัลเป็นภาพยนตร์สีและภาพยนตร์ขาวดำ ซึ่งนับตั้งแต่การยกเลิกการแบ่งประเภทดังกล่าว ภาพยนตร์ขาวดำเรื่องล่าสุดที่ได้รับรางวัลนี้ คือ "Schindler's List" (ปีค.ศ. 1993)
สิ่งที่น่าจดจำในประวัติศาสตร์ออสการ์คือ ในปีค.ศ. 1935 Hal Mohr เป็นบุคคลแรกและบุคคลเดียวที่ได้รับรางวัลออสการ์โดยที่ไม่ได้รับการเสนอชื่อเข้าชิงเลย ซึ่งเขาได้รับรางวัลออสการ์สาขานี้จากภาพยนตร์เรื่อง "A Midsummer Night's Dream"
ปีค.ศ. 1930–1939.
ตั้งแต่ปีค.ศ. 1939 ได้มีการแยกประเภทของรางวัลเป็นภาพยนตร์ขาวดำและภาพยนตร์สี
<templatestyles src="Col-begin/styles.css"/>
ปีค.ศ. 1940–1949.
<templatestyles src="Col-begin/styles.css"/>
ปีค.ศ. 1950–1959.
<templatestyles src="Col-begin/styles.css"/>
ปีค.ศ. 1957 ไม่มีการแยกประเภทรางวัล
ตั้งแต่ปีค.ศ. 1958 มีการแยกประเภทรางวัลเป็นภาพยนตร์ขาวดำและภาพยนตร์สีอีกครั้ง
<templatestyles src="Col-begin/styles.css"/>
ปีค.ศ. 1960–1969.
<templatestyles src="Col-begin/styles.css"/>
ตั้งแต่ปีค.ศ. 1967 ไม่มีการแยกประเภทรางวัลอีกต่อไป
ลูค เพอร์รี

ลูค เพอร์รี  หรือชื่อเกิด คอย ลูเธอร์ เพอร์รี ที่ 3  (เกิด 11 ตุลาคม พ.ศ. 2509 - 4 มีนาคม พ.ศ. 2562) ในแมนส์ฟิลด์ รัฐโอไฮโอ เป็นนักแสดงชาวอเมริกัน
เขาโตในเฟรดเดอริกทาวน์ รัฐโอไฮโอ เขาเรียนที่โรงเรียนมัธยมเฟรดเดอริกทาวน์ เพอร์รีแสดงในซีรีส์ทางโทรทัศน์เรื่อง "Beverly Hills, 90210" ที่เขารับบทบาทเป็นดีแลน แม็กเคย์ ในช่วงปี 1990-95 และ 1998-2000 โดยเขาเล่นเป็นเด็กวัยรุ่นอายุ 16 ปี ซึ่งในช่วงนั้นเพอร์รีอายุยี่สิบกลาง ๆ แล้ว ในขณะนั้น เพอร์รีกลับมาแสดงต่อใน "Beverly Hills, 90210" ในปี 1998 (เป็นแขกรับเชิญถาวร) และอยู่จนกระทั่งซีรีส์จบไปในปี 2000 หลังจากนั้นเขาออกผลงานอัลบั้มเพลงชุด "Baby I Need You" ในปี 2001 ด้านชีวิตส่วนตัวของเขา เขาได้แต่งงานกับสาวนอกวงการ "เรเชล ชาร์ป" เมื่อปี 1993 มีบุตรด้วยกัน 2 คนคือบุตรชาย "แจ็ค เพอร์รี" (เกิด 16 มิถุนายน 1997) ซึ่งเป็นนักมวยปล้ำอาชีพ AEW ในชื่อนามแฝงอาชีพ "Jungle Boy" และบุตรสาว "โซฟี" (เกิด 7 มิถุนายน 2000) ในปี 2003 ต่อมาเขาและชาร์ปหย่าร้างกัน ในปี 2003
ความตาย.
เพอร์รีป่วยด้วยโรคหลอดเลือดสมองตีบครั้งใหญ่ที่บ้านของเขาในเชอร์แมนโอกส์ ลอสแองเจลิสเมื่อวันที่ 27 กุมภาพันธ์ พ.ศ. 2562 หลังจากเส้นเลือดในสมองตีบครั้งที่สอง ครอบครัวของเขาตัดสินใจถอดเขาออกจากการช่วยชีวิต และเขาเสียชีวิตในวันจันทร์ที่ 4 มีนาคม พ.ศ. 2562 อายุ 52 ปี ที่ศูนย์การแพทย์โพรวิเดนซ์ เซนต์ โจเซฟในเบอร์แบงก์ แคลิฟอร์เนียเขาถูกฝังที่ฟาร์มของครอบครัวเพร์รีในแวนเลียร์รัฐเทนเนสซีซึ่งเขาเป็นเจ้าของบ้านตั้งแต่ปี 1995 เพอร์รีถูกฝังในชุดฝังศพ เห็ดที่เป็นมิตรกับสิ่งแวดล้อม ซึ่งผู้ผลิตระบุว่าสามารถกำจัดสารพิษที่ก่อมลพิษได้ ร่างกายในขณะที่ทำลายมันลงตามธรรมชาติ
หลังจากการเสียชีวิตของเขา ช่อง Reelz ได้ประกาศสารคดีเรื่อง Luke Perry: ln His Own words ผลมาจากการเสียชีวิตของเขา Fred Andrews ตัวละคนใน Riverdale ของเขาก็เสียชีวิต เช่นกัน
สเปนเซอร์ เทรซี

สเปนเซอร์ เทรซี  (5 เมษายน ค.ศ. 1900 - 10 มิถุนายน ค.ศ. 1967) เป็นนักแสดงชาวอเมริกัน ที่เคยได้รับ 2 รางวัลออสการ์ มีผลงานการแสดงภาพยนตร์ 74 เรื่อง ระหว่างปี 1930 - 1967 เขาถือเป็นหนึ่งในนักแสดงที่ดีเยี่ยมที่สุดในประวัติศาสตร์วงการภาพยนตร์ ในปี 1999 สถาบันภาพยนตร์อเมริกัน ยกให้เทรซี อยู่ในอันดับ 9 ใน 100 อันดับของนักแสดงชายที่เยี่ยมที่สุดตลอดกาล เขายังเคยได้รับการเสนอชื่อเข้าชิงรางวัลออสการ์ 9 ครั้ง
 <ns>10</ns>
 <id>609892</id>
 <revision>
 <id>12175644</id>
 <parentid>11491594</parentid>
 <timestamp>2025-03-03T04:24:47Z</timestamp>
 <contributor>
 <username>ยุทธนาสาระขันธ์</username>
 <id>292898</id>
 </contributor>
 <origin>12175644</origin>
 <model>wikitext</model>
 <format>text/x-wiki</format>
ณัชพล ตันเจริญ

ณัชพล ตันเจริญ (เกิด 5 เมษายน พ.ศ. 2525) อดีตสมาชิกสภาผู้แทนราษฎรจังหวัดฉะเชิงเทรา สังกัดพรรคเพื่อแผ่นดิน ปัจจุบันสังกัดพรรคภูมิใจไทย
ประวัติ.
ณัชพล (ชื่อเล่น: นัช) เกิดเมื่อวันที่ 5 เมษายน พ.ศ. 2525 ที่กรุงเทพมหานคร เป็นบุตรนายพิเชษฐ์ ตันเจริญ อดีตรัฐมนตรีช่วยว่าการกระทรวงพาณิชย์ และเป็นหลานชายของสุชาติ ตันเจริญ อดีตรองประธานสภาผู้แทนราษฎร คนที่หนึ่ง
สำเร็จการศึกษาระดับชั้นมัธยมศึกษา จากโรงเรียนนวมินทราชินูทิศ บดินทรเดชา (นมร.บด.) กรุงเทพมหานคร ระดับปริญญาตรีศิลปศาสตรบัณฑิต (เกียรตินิยมอันดับหนึ่ง) สาขารัฐศาสตร์ ความสัมพันธ์ระหว่างประเทศ จากมหาวิทยาลัยเกษตรศาสตร์ (มก.) บางเขน กรุงเทพฯ ระดับปริญญาโทบริหารธุรกิจมหาบัณฑิต จากมหาวิทยาลัยแห่งรัฐมิซซูรี ณ เมืองเซนต์หลุยห์ ประเทศสหรัฐอเมริกา และระดับปริญญาเอก สาขาผู้นำทางสังคม ธุรกิจ และการเมือง วิทยาลัยนวัตกรรมสังคม มหาวิทยาลัยรังสิต 
การทำงาน.
การเมือง.
ณัชพล เริ่มต้นเข้าสู่แวดวงการเมืองในฐานะสมาชิกพรรคเพื่อแผ่นดินร่วมกับพิเชษฐ์ ผู้เป็นบิดา และภายหลังการตัดสินคดียุบพรรคการเมืองในปลายปี พ.ศ. 2551 และลงสมัครรับเลือกตั้งซ่อมแทนตำแหน่งที่ว่างลง ณ เขตเลือกตั้งที่ 1 ของจังหวัดฉะเชิงเทรา เมื่อวันที่ 11 มกราคม พ.ศ. 2552 และได้รับเลือกเป็นสมาชิกสภาผู้แทนราษฎร ของจังหวัดฉะเชิงเทรา โดยมีคะแนนเป็นอันดับหนึ่งของเขตเลือกตั้ง จนได้รับฉายาว่า "ตันเจริญจูเนียร์"
ณัชพล เคยเข้ารับตำแหน่งเลขานุการประจำคณะกรรมาธิการการสวัสดิการสังคม สภาผู้แทนราษฎร และเป็นที่ปรึกษาและเลขานุการส่วนตัวรัฐมนตรีช่วยว่าการกระทรวงพาณิชย์ (พิเชษฐ์ ตันเจริญ) ในปี พ.ศ. 2551 ต่อมาใน ปี พ.ศ. 2552 ได้เข้ามาทำงานเกี่ยวกับทางด้านการสวัสดิการสังคม โดยรับตำแหน่งเป็นโฆษกประจำคณะกรรมาธิการฯ และประธานอนุกรรมาธิการด้านงบประมาณสวัสดิการสังคม สภาผู้แทนราษฎร และในการเลือกตั้ง พ.ศ. 2554 ได้ลงสมัคร ส.ส. ในสังกัดพรรคภูมิใจไทย ภายหลังได้เข้ามาทำงานในส่วนของวุฒิสภา โดยดำรงตำแหน่งเป็นที่ปรึกษาประธานวุฒิสภา (คณะทำงานฝ่ายการเมือง) ของนิคม ไวยรัชพานิช 
เขาลงสมัครรับเลือกตั้งในพื้นที่จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคภูมิใจไทย แต่ไม่ได้รับเลือกตั้ง
รางวัลออสการ์ สาขาออกแบบเครื่องแต่งกายยอดเยี่ยม

รางวัลออสการ์ สาขาออกแบบเครื่องแต่งกายยอดเยี่ยม เป็นหนึ่งในรางวัลออสการ์โดยสถาบันศิลปะและวิชาการทางภาพยนตร์ ได้มีการมอบรางวัลนี้ครั้งแรกในปีค.ศ. 1948 และมีการแบ่งประเภทรางวัลเป็นภาพยนตร์ขาวดำและภาพยนตร์สีไปจนถึงปี ค.ศ. 1966 (ยกเว้นปี ค.ศ. 1957–1958)
ปีค.ศ. 1948–1949.
<templatestyles src="Col-begin/styles.css"/>
ปีค.ศ. 1950–1959.
<templatestyles src="Col-begin/styles.css"/>
ปีค.ศ. 1957–1958 ไม่มีการแบ่งประเภทรางวัล
ปีค.ศ. 1959 มีการแบ่งประเภทรางวัลเป็นภาพยนตร์ขาวดำและภาพยนตร์สีอีกครั้ง
<templatestyles src="Col-begin/styles.css"/>
ปีค.ศ. 1960–1969.
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
<templatestyles src="Col-begin/styles.css"/>
ตั้งแต่ปีค.ศ. 1967 ไม่มีการแบ่งประเภทรางวัลอีกต่อไป
แหล่งข้อมูลอื่น.
เว็ปไซต์รางวัลออสการ์
ไทม์ไลน์

ไทม์ไลน์ (แปลไทยว่า "เส้นเวลา") เป็นรายการเหตุการณ์ที่แสดงตามลำดับเวลา โดยขึ้นอยู่กับหัวข้อที่สนใจ และช่วงเวลาที่สนใจ ไทม์ไลน์ถูกใช้ในการแสดงผลเพื่อง่ายต่อการศึกษาข้อมูล โดยทั่วไปจะใส่เฉพาะหัวข้อสำคัญ ไม่ลงรายละเอียดมากนัก ซึ่งพูดถึงบ่อยในภาพยนตร์การย้อนเวลาต่าง
บาซ เลอห์มานน์

มาร์ค แอนโทนี เลอห์มานน์ (เกิด 17 กันยายน ค.ศ. 1962) เป็นนักเขียนบท ผู้กำกับ และผู้อำนวยการสร้างภาพยนตร์ชาวออสเตรเลีย มีชื่อเสียงจากภาพยนตร์สามเรื่อง ที่เรียกรวมกันว่า "The Red Curtain Trilogy"
เขาเป็นผู้กำกับภาพยนตร์ชาวออสเตรเลียที่ประสบความสำเร็จในเชิงพาณิชย์มากที่สุดโดยเขามีภาพยนตร์ 4 เรื่องอยู่ในสิบอันดับแรกของภาพยนตร์ออสเตรเลียที่ทำรายได้สูงสุดตลอดกาล
ประวัติ.
บาซ เลอห์มานน์ เกิดที่ซิดนีย์ รัฐนิวเซาท์เวลส์ มารดาเป็นครูสอนการเต้นบอลรูม บิดาเป็นชาวนา เจ้าของปั๊มน้ำมันและโรงภาพยนตร์ ซึ่งชีวิตความเป็นอยู่ตั้งแต่แต่เด็กล้วนมีอิทธิพลต่อการสร้างภาพยนตร์ในเวลาต่อมาของเขา
บาซ เลอห์มานน์ มีผลงานครั้งแรกจากการเป็นนักแสดงละครเวที ขณะเป็นนักเรียนมัธยม และสร้างละครเวทีเกี่ยวกับนักเต้นบอลรูมชาวออสเตรเลีย เรื่อง "Strictly Ballroom" เมื่อ ค.ศ. 1986 ซึ่งประสบความสำเร็จจนถูกนำมาสร้างเป็นภาพยนตร์ในปี ค.ศ. 1992
ปัจจุบัน บาซ มีผลงานสร้างภาพยนตร์ทั้งสิ้น 4 เรื่อง เน้นงานสร้าง ใช้ฉากและเครื่องแต่งกายอย่างอลังการ โดยเฉพาะภาพยนตร์ 3 เรื่องแรกที่มีฉากเปิดเรื่องในโรงละครที่มีม่านสีแดง และทำการตลาดว่าเป็น ภาพยนตร์ไตรภาค "The Red Curtain Trilogy"
บาซ เลอห์มานน์ สมรสกับแคเทอรีน มาร์ติน ผู้ออกแบบงานสร้างและเครื่องแต่งกายในภาพยนตร์ทุกเรื่องของเขา มีบุตร 2 คน
พลศาสตร์ของไหลเชิงคณนา

กลยุทธ์กลไกลทางการคิกคำนวณ (CFD ซี่งย่อมาจาก Computational Fluid Dynamics) คือหนึ่งในกลศาสตร์ที่ใช้ในการคิดและขั้นตอนวิธี (Algorithm) ในการแก้ปัญหาเกี่ยวกับการใช้ความคิดหลงไหลด้านกลยุทธ์ฯ เพื่อการนี้จะถูกนำมาปรับใช้ทัศนคติเพื่อปรับปรุงใหม่ก่อนที่จะสร้างต้นแบบ-แม่แบบ การกระทำ-กิริยาต่อขอบเขตพื้นผิวซึ่งกำหนดโดยสภาวะของแต่ละประเทศ แต่ถ้าว่า ผลลัพธ์ที่ได้นั้นยังประเมินค่าไม่ได้สักน้อยก็ยังเป็นเพียงประเมินสถานการณ์ที่ได้จากในหลากหลายกรณีถึงแม้ว่าจะใช้ภาพเหตุจำลองฯ ถ่ายบนภาพสูงเชิงบวกอย่างต้องขอบคุณเล่ากองทัพอากาศฯ ถ้าไม่ร่วมมือทั้งประเทศไทย-ต่างประเทศ ความแม่นยำและความเร็วในการคำนวณสถานะการณ์ที่ซับซ้อนนั้นได้รับการปรับปรุงให้ดีขึ้นเรื่อย ๆ เช่น การจำลองการไหลแบบ หรือ Transonic โปรแกรมนี้แต่เดิมถูกนำมาใช้กับการจำลองกังหันลม แต่ปัจจุบันถูกนำมาใช้ในการทดสอบการบินด้วย
ประวัติและภูมิหลัง.
พื้นฐานของ CFD คือ สมการนาเวียร์-สโตกส์ซึ่งกล่าวถึงการไหลของของไหลหนึ่งเฟส สมการเหล่านี้สามารถลดความยุ่งยากลงได้ด้วยการย้ายเทอมที่เกี่ยวกับความหนืดออกเพื่อให้ได้สมการออยเลอร์ จากนั้นจึงย้ายเทอมที่เกี่ยวกับความเร็วเพื่อให้ได้ สมการเต็มศักยภาพ จากนั้นจึงทำให้เป็นสมการเส้นตรงเพื่อให้ได้ linearized potential equations
ในประวัติศาสตร์แล้ว วิธีการนี้ได้ถูกทำให้เป็น linearized potential equationsในเบื้องต้น ในช่วงทศวรรต 1930 ได้มีการพัฒนาการจำลองการไหลสองมิติรอบ ๆ ทรงกระบอกไปจนถึงการไฟลผ่านปีกเครื่องบิน เนื่องด้วยพัฒนาการของเทคโนโลยีคอมพิวเตอร์ การสร้างแบบจำลองสามมิติจึงมีความเป็นไปได้ บทความที่เกี่ยวข้องกับการใช้ linearized potential equations แบบสามมิติในทางปฏิบัตินั้น ถูกตีพิมพ์ครั้งแรกโดย John Hess and A.M.O. Smith จาก ใน พ.ศ. 2509 วิธีการนี้ทำโดยแบ่งพื้นผิวของรูปทรงออกเป็นแผงๆ (Panel) แยกจากกัน ทำให้วิธีนี้ถูกเรียกว่า Panel Methods วิธีการนี้นั้นง่าย แต่ว่าอยู่ภายใต้ข้อสมมติว่าไม่มีการไหลยกตัว (Lifting Flow) เนื่องจากมีเป้าประสงค์ในการพัฒนาเพื่อการออกแบบตัวเรือและตัวเครื่องบิน โค้ดแรกที่มีการคำนึงถึงการไหลแบบยกตัวเข้าไปด้วยก็คือโค้ด A230 ซึ่งถูกกล่าวถึงในบทความของ Paul Rubbert และ Gary Saaris จากบริษัทโบอิง ใน พ.ศ. 2511 จากนั้นโค้ดสามมิติที่มีความก้าวหน้ามากขึ้นจึงถูกพัฒนาโดยโบอิง (PANAIR, A502), ล็อกฮีท (Quadpan), ดั๊กลาสs (HESS), แม็คโดเนล (MACAERO), นาซา (PMARC) และ Analytical Methods (WBAERO, USAERO and VSAERO) โค้ดบางตัว (PANAIR, HESS and MACAERO) ใช้สมการที่มีจำนวนอนุพันธ์มากกว่าและมีการรบกวนเอกลักษณ์ของพื้นผิวมากกว่า ในขณะที่ตัวอื่น (Quadpan, PMARC, USAERO and VSAERO) ในแต่ละแผงจะมีพื้นผิวลักษณะเดียว ข้อดีของโค้ดที่มีจำนวนการรบกวนบนพื้นผิวมากกว่าคือสามารถใช้คอมพิวเตอร์คำนวณได้เร็วกว่า ทุกวันนี้ VSAERO เป็นโค้ดที่ได้รับความนิยมใช้และได้รับการพัฒนาให้มีความสามารถในการคำนวณการไหลที่มีการรบกวนได้มากขึ้น ทุกวันนี้โค้ดนี้ถูกใช้ในการพัฒนาเรือดำน้ำ, ผิวเรือ, อากาศยาน, รถยนต์ และเฮลิคอปเตอร์ USAERO ซึ่งเป็นโค้ดจากบริษัทเดียวกันนั้นถูกใช้ในการคำนวณการไหลที่ไม่คงที่ ใช้มากในการจำลองรถไฟความเร็วสูงและเรือยอร์ชสำหรับแข่งขัน โค้ด NASA PMARC ซึ่งพัฒนามาจากรุ่นแรก ๆ ของ VSAERO และ CMARC ซึ่งเป็นส่วนแยกของโค้ด PMARC เองก็เป็นโค้ดที่มีขายในเชิงพานิชย์
Triple K

Triple K (ทริปเปิ้ล เค) เป็นการ์ตูนที่ยังไม่ได้นำมาฉายในเครือข่ายโทรทัศน์เป็นการ์ตูนแนวแอนิเมชันของสหรัฐอเมริกา
เนื่อเรื่องโดยย่อ.
เค็นนี่ คิงสตัน (Kenny Kingston) ชายหนุ่มผู้มีพลังไฟอันร้อนแรงที่ไม่สามารถคุมตัวเองได้ ถูกไล่ออกจากสวนสนุกจึงได้มาพบเพื่อนอีก 2 คนซึ่งเป็นคนที่มีชื่อขึ้นต้นด้วยตัว K ทั้งหมด
ตัวละคร.
 ฮีโร่ 
 สมาชิกกิตติมศักดิ์ 
รายชื่อตอน.
แบ่งเป็น 5 ฤดูกาล ฤดูกาลละ 8 ตอนรวมทั้งสิ้น 40 ตอน
 ฤดูกาลที่ 1
1. Sacked
เค็นนี่ คิงสตันมนุษย์พลังงานไฟของคณะละครสัตว์ใน เบลล์สวิลล์(Bellsville)ถูกไล่ออกจากคณะละครสัตว์เนื่องจาก มีพฤติกรรมไม่เหมาะสมกับการแสดง หลังจากนั้นเขาได้พบกับ เควิน คาร์สตรินมนุษย์ผู้มีพลังต่อสู้ในทุกๆด้านและคิม โคคูมนุษย์ผู้มีพลังเวทมนตร์คาถา ทั้ง 3 ตกลงตั้งกลุ่มฮีโร่ใหม่ขึ้นมาว่า"Triple K"
2.Golf freak
พวกทริปเปิ้ล เคได้ไปเที่ยวพักร้อนที่สนามกอล์ฟแห่งหนึ่งในฟลอริดาจนได้พบกับกอล์ฟ เฟตศัตรูรายแรกของพวกเขาพร้อมกับชุดตีกอล์ฟแบบพลิกชะตาโลก แต่พวกเขาก็ยังได้ความช่วยเหลือจากคิงและควีนสโตรก ทั้งหมดต้องไม่ให้ลูกกอล์ฟสัมผัสกับเมฆเป็นอันขาด!
3.Hamcheese paradise
ทั้ง 3 คนได้ไปเจออาณาจักรแฮมชีสกลางทะเลทราย และด้วยความหิวพวกเขาไม่รู้เลยว่าข้างในเมืองลึกลับนี้มีความลับที่น่ากลัวซ่อนอยู่
4.Screamed of Bliyo brothers
บ้านของ 2 พี่น้องบลีโยแสนลึกลับ ซึ่งเต็มไปด้วยสุสานหลังบ้าน งานนี้เล่นเอาทั้ง 3 คนถึงกับสันหลังวาบเลยทีเดียว
5.Japanese trip or troubles
ทั้ง 3 นัดกันไปเที่ยวที่ญี่ปุ่นแต่แล้วทั้ง 3 ก็ต้องเจอกับภาษาและวัฒนธรรมของญี่ปุ่นจนหั่วแทบปั่นแต่ดีที่ได้จีโกะช่วยไว้
6.Technology warping
คิมและเค็นนี่ได้เก็บขยะจากซิตี้ ดัมพ์มาประกอบเป็นเครื่องคอมพิวเตอร์ซึ่งเมื่อฝนตกลงมาในขณะที่เควินนอนหลับอยู่ คิมและเค็นนี่ได้แย่งกันเล่นคอมจนทำให้ทั้งคู่เขาไปเป็นไอคอนในเกมมวยปล้ำซึ่งกำลังเล่นกันอยู่ พวกเขาทั้งคู่จะต้องหาทางออกมาก่อนประตูมิติจะปิดลงภายใน 10 นาที
7.Triple and triple
ทั้ง 3 คนได้ไปเจอกับคนที่มีชื่อขึ้นต้นด้วย "Go" ซึ่งเป็นพี่น้องไร้ความสามัคคี แต่เมื่อเกิดปัญหาขึ้นทั้งหมดต้องรวมพลังกันสู้ ดร.ทาวล์ซา
8.How do they do it?
ทั้ง 3 ได้ไปเที่ยวเมืองทรายหรือแซนด์แลนด์ซึ่งทั้งเมืองประกอบไปด้วยทราย แต่เบื้องหลังความอลังการนี้ ผุ้ว่าฯของเมืองบอกว่าดร.ดราฟต์เป็นคนทำให้เมืองเป็นเช่นนี้
ฤดูกาลที่ 2
9.I will be
อิงกวาร์ลูซนักบวชหนุ่มน้อยต้องการจะเป็นฮีโร่แบบทริปเปิ้ล เคจึงใช้คาถาเลียนแบบพลังของทั้ง 3 คน จนได้มาเป็นอีโร่ของชนบทและได้กำจัด คอนตาวายร้ายค้อนปอนด์จนได้ชื่อว่าเป็น "เดอะ คิง ออฟ บิชอพ"
เควิน สเปซีย์

เควิน สเปซีย์  เกิดเมื่อวันที่ 26 กรกฎาคม ค.ศ. 1959 เป็นนักแสดงชาวอเมริกัน ผู้กำกับ นักเขียนบท ผู้สร้าง นักร้อง เขาโตที่แคลิฟอร์เนีย เริ่มการทำงานด้วยการเป็นนักแสดงละครเวทีในช่วงทศวรรษ 1980 ก่อนที่จะมีผลงานบทรองในภาพยนตร์และโทรทัศน์ เขาได้รับเสียงวิจารณ์ที่ดีมากขึ้นในต้นทศวรรษ 1990 จนได้รับรางวัลออสการ์ครั้งแรกในสาขาสมทบชายยอดเยี่ยมจากภาพยนตร์เรื่อง "The Usual Suspects" และยังได้ในสาขานักแสดงนำยอดเยี่ยมจากภาพยนตร์เรื่อง "American Beauty" (1999) เขายังมีบทบาทในภาพยนตร์อย่าง "Seven", "L.A. Confidential", "Pay It Forward", และ "Superman Returns" เขายังเคยได้รับการเสนอชื่อเข้าชิงรางวัลเอมมีและรางวัลลูกโลกทองคำ และตั้งแต่ปี 2003 เขาก็ทำงานกำกับละครเวที
 <ns>10</ns>
 <id>609892</id>
 <revision>
 <id>12175644</id>
 <parentid>11491594</parentid>
 <timestamp>2025-03-03T04:24:47Z</timestamp>
 <contributor>
 <username>ยุทธนาสาระขันธ์</username>
 <id>292898</id>
 </contributor>
 <origin>12175644</origin>
 <model>wikitext</model>
 <format>text/x-wiki</format>
เทศกาลตังโจ่ย

เทศกาลตังโจ่ย หรือ เทศกาลฤดูหนาว (จีนกลาง: ตงจื้อ) ตังโจ่ย หรือ ตังจี๋ หรือ ตงเจี่ย (ตามสำเนียงแต้จิ๋ว) หรือ ตั่งเจะ (ตามสำเนียงฮกเกี้ยน) มีความหมายถึง เทศกาลเฉลิมฉลองวันเหมายัน คือ วันที่พระอาทิตย์จะส่องแสงสั้นที่สุด หรือ วันที่เป็นจุดที่สุดของฤดูหนาว (The Extreme of Winter) (โดยประมาณจะตรงกับวันที่ 22 ธันวาคม ของทุกปี แต่ปีที่มีอธิกมาส จะตรงกับวันที่ 21 ธันวาคม)
ประวัติ.
ในยุคโบราณชาวจีนจะเรียกวันดังกล่าวนี้ว่า เฉี่ยงจี่ (สุดยาว) เป็นหลักการโคจรของดวงอาทิตย์ในแต่ละปี ภายหลังฤดูสารทชิวฮุง (เทศกาลกินเจ) ในเดือนตุลาคมแล้ว พระอาทิตย์เริ่มเคลื่อนลงสู่ทางทิศใต้ ถึงเส้นรุ้งที่ 23 องศา 26 ลิปดา 59 พิลิปดาใต้ ดังนั้น ทางขั้วโลกเหนือและขั้วโลกใต้ ภูมิอากาศย่อมมีความแตกต่างกันอย่างเห็นได้ชัด ในซีกโลกเหนือแสงแดดในเวลากลางวันนั้นสั้น แต่เวลากลางคืนกลับยาว แต่ที่ทางซีกโลกใต้นั้นกลับตรงกันข้าม วันตังโจ่ยเป็นวันที่ดวงอาทิตย์โคจรอยู่ทางซีกโลกใต้นานที่สุด ดังนั้นวันนี้จึงถูกเรียกอีกชื่อหนึ่งว่า น่ำจี่ (สุดใต้) และเมื่อผ่านพ้นวันนี้ไปแล้ว ดวงอาทิตย์ก็จะเริ่มโคจรกลับสู่ทางด้านทิศเหนือ วันเวลายามกลางวันก็จะเริ่มต้นยาวขึ้นตามลำดับ วันตังโจ่ย ถือเป็นวันตายตัวของวันที่ 22 (หรือวันที่ 21) ธันวาคม ตามปฏิทินทางสุริยคติสากล แต่สำหรับในปฏิทินจีน ได้ใช้หลักตามจันทรคติ 
ดังนั้น เมื่อถือตามหลักของปฏิทินจีน วันตังโจ่ย จึงไม่ตายตัวทุก ๆ ปี แต่จะตรงกับเดือน 11 ตามปฏิทินจีน (เดือนธันวาคม) ซึ่งเรียกว่า เกี๋ยวง๊วย
ในยุคโบราณ ชาวจีนให้ความสำคัญกับเทศกาลตังโจ่ยไม่แพ้วันตรุษจีน เพราะถือเสมือนเทศกาลสิ้นปี ผู้คนจะปิดร้านรวงและบ้านเรือน ทำบุญตามวัดหรือไหว้เจ้า เอกลักษณ์ที่สำคัญในเทศกาลนี้ คือ ผู้คนจะปั้นและกินขนมที่มีลักษณะคล้ายขนมบัวลอยของไทย (ออกเสียงสำเนียงแต้จิ๋วว่า อี๊) ซึ่งทำจากแป้งและต้มกับน้ำเชื่อม เพื่อเพิ่มความอบอุ่นให้แก่ร่างกาย ในภูมิภาคแต่ละที่ของจีนจะกินขนมชนิดนี้และมีชื่อเรียกแตกต่างออกไป เช่น ทางเหนือจะกินเกี๊ยวน้ำ ทางใต้จะกินขนมชนิดนี้ที่มีลูกใหญ่และเรียกว่า "ยฺเหวียนเซียว" (ทังยฺเหวียน,) โดยมีความเชื่อว่า เมื่อรับประทานแล้วคนในครอบครัวจะรักผูกพันกันยิ่งขึ้น เพราะเมื่อถึงเทศกาลนี้แล้ว ญาติพี่น้องที่จากไปอยู่แต่ละที่ จะหวนคืนกลับบ้านมาอยู่พร้อมหน้ากันอีกครั้ง อีกทั้งยังเชื่อว่าเป็นมงคลเพราะอายุเพิ่มขึ้นอีกหนึ่งปี 
ดังนั้นเทศกาลนี้จึงมีชื่อเรียกอีกอย่างหนึ่งว่า เทศกาลไหว้ขนมบัวลอย ซึ่งประเพณีการรับประทานขนมบัวลอยนี้ก็ยังคงปฏิบัติมาจนถึงปัจจุบัน
ฟอเรสต์ วิตเทกเกอร์

ฟอเรสต์ สตีเวน วิตเทกเกอร์  เกิดเมื่อวันที่ 15 กรกฎาคม ค.ศ. 1961 เป็นนักแสดงชาวอเมริกัน โปรดิวเซอร์ ผู้กำกับ วิตเทกเกอร์ได้รับรางวัลออสการ์ในสาขานักแสดงนำชายยอดเยี่ยม จากการแสดงในบทเผด็จการชาวยูกันดา อีดี อามิน ในภาพยนตร์ปี 2006 เรื่อง "The Last King of Scotland" เขายังได้รับรางวัลลูกโลกทองคำ และรางวัลบาฟตา เขากลายเป็นชาวแอฟริกัน-อเมริกัน คนที่ 4 ที่ได้รับรางวัลออสการ์ในสาขานักแสดงนำชายยอดเยี่ยม ตามหลัง ซิดนีย์ ปอยติเอร์, เดนเซล วอชิงตัน และเจมี ฟ็อกซ์
อุปาทานหมู่

อุปาทานหมู่ /อุปา- หรือ อุบปา-/  เป็นปรากฏการณ์ทางจิตสังคมอย่างหนึ่ง มีลักษณะเป็นการแสดงออกอย่างเดียวกับโรคฮิสเตอเรีย หรือโรคผีเข้า  แต่อุปาทานหมู่นั้นเป็นอาการสมดังชื่อ คือ เกิดขึ้นในคนหมู่ โดยมักมีสาเหตุจากการที่คนกลุ่มหนึ่งเชื่อว่าตนกำลังประสบภาวะเจ็บป่วยหรืออาการอื่นอย่างเดียวกัน
คำ "อุปาทานหมู่" นั้นอาจเขียนผิดเป็น "อุปทานหมู่" ซึ่งคำ "อุปทาน" นั้นเป็นศัพท์ทางเศรษฐศาสตร์ ตรงกับภาษาอังกฤษว่า "supply" คู่กับ "demand" หรือ "อุปสงค์"
คำว่า “อุปาทานหมู่” มักถูกเขียนผิดเป็น “อุปทานหมู่” ซึ่งคำว่า “อุปทาน” ในภาษาไทยแท้จริงเป็นศัพท์ทางเศรษฐศาสตร์ หมายถึง “supply” คู่กับคำว่า “อุปสงค์” หรือ “demand” จึงไม่ควรใช้แทนคำว่าอุปาทานหมู่ในบริบทนี้
ลักษณะ.
ปรากฏการณ์อุปาทานหมู่นั้นเกิดขึ้นเมื่อบุคคลหนึ่งเกิดป่วยหรือมีอาการของโรคฮิสเตอเรียอันเป็นผลมาจากภาวะเครียด และเมื่อผู้ป่วยคนนั้นเริ่มแสดงอาการ คนอื่น ๆ รอบข้างก็เริ่มแสดงอาการด้วยเพราะเชื่อว่าตัวเองก็ประสบภาวะอย่างเดียวกัน อาการที่แสดงเช่นว่ามักได้แก่ อาการคลื่นไส้ (nausea), อาการกล้ามเนื้ออ่อนแรง (muscle weakness) การชัก (fit) หรืออาการปวดศีรษะ (headache)
อุปาทานหมู่มีลักษณะเด่นตรงที่ไม่อาจหาสาเหตุแน่ชัดได้ อาการที่เกิดก็มักมีความคลุมเครือ แต่มักเชื่อกันว่ามีสาเหตุมาจากอำนาจเหนือธรรมชาติหรือเป็นทางทางศาสนา โดยว่ากันทางประชากรศาสตร์ อุปาทานหมู่เกิดมากในเพศเมีย และในหมู่ผู้ที่รับบริการทางการแพทย์บ่อย ๆ คือพวกที่รับประทานยาหรือใช้ยามาก ๆ เป็นต้น 
อาการตื่นตระหนกทางใจ (moral panic) มีอาการแสดงคล้ายกับอุปาทานหมู่มาก
ข้อวิจารณ์.
เจอโรม คลาร์ก (Jerome Clark) นักวิจัยเรื่องเหลือเชื่อและจานผี ชาวอเมริกัน กล่าวว่า อุปาทานหมู่เป็นคำอธิบายอันไร้มูลฐานเมื่อเจ้าหน้าที่หรือผู้เชี่ยวชาญไม่อาจหาคำอธิบายกรณียุ่งเหยิงหรือน่าตระหนกใจได้
เหตุการณ์อุปาทานหมู่ที่โด่งดังสองเหตุการณ์ ได้แก่ กรณีการเสียชีวิตของกลอเรีย รามิเรซ และกรณีอุกกาบาตที่ประเทศเปรู พ.ศ. 2550
ไอ้แมงมุม (ภาพยนตร์)

ไอ้แมงมุม  เป็นภาพยนตร์ซูเปอร์ฮีโรอเมริกันในปี 2002 สร้างจากการ์ตูนของมาร์เวล เรื่อง "ไอ้แมงมุม" เป็นภาพยนตร์ภาคแรกในชุด "ไอ้แมงมุม" กำกับโดย แซม เรมี แสดงนำโดย โทบีย์ แม็กไกวร์, เคิร์สเตน ดันสต์ และ วิลเลม เดโฟ บทภาพยนตร์โดย เดวิด โคเอปป์
ภาพยนตร์เริ่มจาก ปีเตอร์ ปาร์คเกอร์ นักเรียนมัธยมปลายที่ถูกกัดโดยแมงมุม หลังจากนั้นได้เกิดความผิดปกติทางร่างกาย ทำให้เขามีความสามารถเหนือมนุษย์ แต่สิ่งที่คาดไม่ถึงคือลุงเบนก็เสียชีวิตไปด้วย เขาจึงตัดสินใจที่จะเป็นยอดมนุษย์ ไอ้แมงมุม ปีเตอร์หวังที่จะพิชิตใจ แมรี เจน วัตสัน ผู้หญิงที่เขาหลงรักมาตั้งแต่ยังเด็ก เขายังต่อกรกับวายร้าย กรีน ก็อบลิน ที่เป็นพ่อของเพื่อนรักเขา แฮร์รี ออสบอร์น
หลังจากติดกับการพัฒนากว่า 25 ปีในการจะทำภาพยนตร์ ในที่สุดภาพยนตร์ก็ได้ออกฉายเมื่อวันที่ 3 พฤษภาคม ค.ศ. 2002 โดยโคลัมเบียพิกเจอร์ส ภาพยนตร์ได้เสียงตอบรับด้านคำวิจารณ์ที่ดี และยังทำสถิติบ็อกซ์ออฟฟิส โดยเป็นภาพยนตร์ที่ทำรายได้สูงสุดทั่วโลกในปี 2002 ทำรายได้ 822 ล้านเหรียญสหรัฐทั่วโลก "ไอ้แมงมุม" ถือเป็นภาพยนตร์ที่สร้างจากการ์ตูนที่ประสบความสำเร็จที่สุดเป็นอันดับ 2 รองจาก "The Dark Knight" และยังติดอันดับ 18 ของหนังที่ประสบความสำเร็จที่สุดตลอดกาล จากความสำเร็จทำให้มีภาคต่อ ใน "ไอ้แมงมุม 2" และ "ไอ้แมงมุม 3"
Super PI

Super PI คือโปรแกรมคอมพิวเตอร์สำหรับคำนวณค่าพาย (π) โดยระบุจำนวนตำแหน่งหลังจุดทศนิยมในคำตอบตามต้องการ มากที่สุดไม่เกิน 32 ล้านตำแหน่ง Super PI ใช้อัลกอริธึม Gauss-Legendre ในการคำนวณ ตัวโปรแกรมถูกแปลงมาให้ใช้บน Microsoft Windows จากโปรแกรมเดิมที่สร้างขึ้นเมื่อปี พ.ศ. 2538 โดย Dr. Yasumasa Kanada จากมหาวิทยาลัยโตเกียว (University of Tokyo) เพื่อใช้ในการคำนวณค่าพายขนาดจุดทศนิยม 4,294,960,000 ตำแหน่ง
ความสำคัญ.
Super PI เป็นที่นิยมของเหล่านักโอเวอร์คล็อก เพื่อใช้ทดสอบความเสถียรของระบบคอมพิวเตอร์ ผลลัพธ์ที่ได้จากโปรแกรมจะนำมาใช้เปรียบเทียบความเร็วในการคำนวณค่าพายกับสถิติโลกและบ่งบอกถึงความสามารถในการโอเวอร์คล็อกของผู้ใช้ โปรแกรมยังสามารถใช้ในการทดสอบความเสถียรของระบบ เพื่อดูว่าระบบเสถียรที่ความเร็วโอเวอร์คล็อกที่ใช้ในการทดสอบหรือไม่ ถ้าหากโปรแกรมสามารถคำนวณค่าพายได้ถึง 32 ล้านตำแหน่งหลังจุดทศนิยมโดยปราศจากความผิดพลาด อาจถือได้ว่าระบบมีความเสถียรในระดับหนึ่ง อย่างไรก็ตาม การทดสอบที่ใช้เวลานานกว่านั้นโดยโปรแกรมอื่นอาจให้ผลลัพธ์ที่ดีกว่า เนื่องจากมีการใช้งาน CPU ที่หนักกว่าและสร้างความอ่อนล้าให้ระบบได้มากกว่า แม้ว่า Super PI จะไม่ได้เป็นโปรแกรมที่สามารถคำนวณค่าพายได้รวดเร็วที่สุด แต่มันก็ยังได้รับความนิยมจากเหล่านักโอเวอร์คล็อก
ความน่าเชื่อถือ.
ด้วยปัจจุบันมีผู้ใช้บางคนพยายามโกงผลลัพธ์ความเร็วที่ได้จากการคำนวณค่าพายจากโปรแกรม เพื่อเอาชนะกันในแง่ของฝีมือในการโอเวอร์คล้อก ส่งผลให้มีการปรับปรุงพัฒนา Super PI เวอร์ชันดั้งเดิมให้สามารถตรวจสอบความเที่ยงตรงของผลลัพธ์ผ่านกระบวนการ checksum จากเว็บไซต์ อย่างไรก็ตาม ยังคงมีการพบวิธีการอื่นๆ ในการสร้างผลลัพธ์ที่ไม่เที่ยงตรงหรือผลลัพธ์หลอกขึ้นมาอยู่ดี ทำให้เกิดคำถามเกี่ยวกับอนาคตของโปรแกรมนี้ในแง่การวัดเปรียบเทียบสมรรถนะของการโอเวอร์คล้อก
อนาคต.
Super PI เป็นโปรแกรมที่ทำงานแบบเทร็ดเดียว (Single-Threaded) ซึ่งการนำมาใช้วัดประสิทธิภาพสำหรับในยุคปัจจุบันอย่างหน่วยประมวลผลแบบหลายแกน จึงถือได้ว่าลดความนิยมลงไป นอกจากนั้น ปัจจุบันความเร็วของหน่วยประมวลผลเร็วขึ้นเรื่อยๆ Super PI จึงอาจมองว่าไม่เหมาะสมในการใช้ทดสอบความเสถียรของระบบได้อีกต่อไป ด้วยข้อเท็จจริงที่ว่าการวัดความเสถียรต้องใช้เวลาในการทำงานที่นานกว่านี้ เพื่อสร้างความอ่อนล้าให้กับอุปกรณ์คอมพิวเตอร์ ผู้ใช้หลายรายได้เปลี่ยนไปใช้ Orthos หรือ OCCT แทนเพื่อวัดความเสียรเนื่องด้วยโปรแกรมเหล่านั้นทำงานในแบบหลายเทร็ด (Multi-Threaded)
สกอตต์ บราวน์ (นักฟุตบอลชาวสกอตแลนด์)

สกอตต์ บราวน์ เกิดเมื่อวันที่ 25 มิถุนายน ค.ศ. 1985 เป็นนักฟุตบอลชาวสกอตแลนด์ เกิดในย่านเมืองดันเฟิร์มลิน บราวน์เป็นนักฟุตบอลคนหนึ่งของสกอตแลนด์ ที่มีความสามารถในการเล่นได้หลายตำแหน่ง ด้วยเหตุเพราะบราวน์ถนัดขาทั้งสองข้างซึ่งมีนักฟุตบอลน้อยคนที่ถนัดทั้งสองขา โดยตำแหน่งที่บราวน์เคยเล่นนั้นมีกองกลาง, ปีกซ้าย, ปีกขวา, แบ็กซ้าย, แบ็กขวา แต่ปัจจุบันบราวน์มักชอบเล่นในตำแหน่งกองกลางและปีกขวา ปัจจุบันบราวน์เล่นให้กับอเบอร์ดีนในสกอตแลนด์
ดาวน์เทมโป

ดาวน์เทมโป  หรือ ดาวน์บีต  เป็นดนตรีอิเล็กทรอนิกในลักษณะผ่อนคลาย ที่ดูมีแนวเพลงคล้ายกับแอมเบียนต์ แต่มักจะใส่จังหวะหรือกรู๊ฟ ซึ่งต่างจากดนตรีแอมเบียนต์ที่เป็นรูปแบบที่ไม่มีจังหวะ จังหวะในบางครั้งใช้การวนไปมา ให้ความรู้สึกอยากนอน ในบางครั้งจังหวะจะมีความซับซ้อนกว่าโดยเพิ่มส่วนประกอบฉากหลัง แต่ก็ยังคงไม่ทำให้ตึงเครียดไม่มากไปกว่าดนตรีอีเลกโทรนิกอื่นอย่างแทรนซ์ ส่วนชื่อชิลล์เอาต์ ที่บอกถึงเพลงแนวนี้เป็นเพลงเจาะจงลงไปของแนวเพลงนี้ ดาวน์เทมโปมีความหมายครอบคลุมและหลากหลายกว่า 
แนวเพลงอื่นที่เกี่ยวอย่างทริปฮอป ที่ดาวน์เทมโปรมักจะมีจังหวะที่ช้ากว่าทริปฮอป และเนื่องจากให้ผ่อนคลายและมีความรู้สึกถึงความโรแมนติก ในดนตรีดาวน์เทมโป ร่วมไปกับการใช้เสียงร้องและเนื้อเพลงที่น้อย ๆ อาจไม่ค่อยมี เพลงแนวนี้ได้รับความนิยมเป็นเพลงฉากหลังของห้อง "ชิลล์เอาต์" ของปาร์ตี้เพลงแดนซ์หรือร้านคาเฟ่แนวอัลเทอร์เนทีฟ
หมู่บ้านประวัติศาสตร์ชิรากาวาโงและโกกายามะ

หมู่บ้านทางประวัติศาสตร์แห่งชิรากาวาโงและโกกายามะ  เป็นแหล่งมรดกโลกทางวัฒนธรรมของญี่ปุ่น ประกอบด้วยหมู่บ้านเก่าแก่ 3 หมู่บ้านกลางหุบเขาที่ตั้งอยู่ในจังหวัดกิฟุและจังหวัดโทยามะ ตอนกลางของประเทศ
ชิรากาวาโง ("ตำบลแม่น้ำสีขาว") ตั้งอยู่ในหมู่บ้านชิรากาวะในจังหวัดกิฟุ และโกกายามะ ("ภูเขาทั้งห้า") แบ่งเป็นหมู่บ้านคามิไตระ และหมู่บ้านไทระ ซึ่งอยู่ในนครนันโตะ จังหวัดโทยามะ
มรดกโลก.
หมู่บ้านทางประวัติศาสตร์แห่งชิรากาวาโงและโกกายามะขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 19 เมื่อ พ.ศ. 2538 ที่กรุงเบอร์ลิน ประเทศเยอรมนี ด้วยข้อกำหนดและหลักเกณฑ์ในการพิจารณา ดังต่อไปนี้
แหล่งกูซูกุและทรัพย์สินที่เกี่ยวข้องของอาณาจักรรีวกีว

แหล่งกูซูกุและทรัพย์สินที่เกี่ยวข้องของอาณาจักรรีวกีว เป็นแหล่งมรดกโลกทางวัฒนธรรมของญี่ปุ่น ประกอบด้วย "กูซูกุ" หรือ "ปราสาท" และสถานที่ศักดิ์สิทธิ์อื่น ๆ ตามแบบวัฒนธรรมของอาณาจักรรีวกีว ที่เจริญรุ่งเรืองในหมู่เกาะรีวกีวหรือจังหวัดโอกินาวะในปัจจุบัน
มรดกโลก.
แหล่งกูซูกุและทรัพย์สินที่เกี่ยวข้องของอาณาจักรรีวกีวขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 24 เมื่อ พ.ศ. 2543 ที่เมืองแคนส์ ประเทศออสเตรเลีย ด้วยข้อกำหนดและหลักเกณฑ์ในการพิจารณา ดังต่อไปนี้